title: Krim

text: Kutšuk Kainnardžin rauhassa vuonna 1774 tataarit joutuivat luovuttamaan alueen turkkilaisille, jotka rauhassa sitoutuivat tunnustamaan Krimin itsenäisyyden ja ortodoksisen uskon. Ennen aselepoa 1772 Venäjän keisarikunta neuvotteli Krimin kaanin kanssa sopimuksen, jonka mukaan Krim vapautuisi Turkin vallasta ja saisi itsenäisyyden Venäjän keisarikunnan alaisuudessa. Itsenäisyysjakso jäi kuitenkin lyhyeksi Venäjän anastettua alueen 1783 siellä syntyneiden kristittyjen ja islaminuskoisten välisten kahakoiden johdosta. Niemimaalla asuneet kristityt halusivat vapautua islaminuskoisten harjoittamasta sorrosta. Kun kaani Šagin-Girai ei suostunut kristittyjen vaatimuksiin, Venäjä katsoi asenteen kapinoinniksi ja miehitti keväällä 1783 maan ja kaanikunta liitettiin Venäjään.


title: Krim

text: Katariina II:n hallituksessa Krimin haltuunotosta, kaanikunnan hajottamisesta ja alueen liittämisestä keisarikuntaan vastasi ylipäällikkö Grigori Potjomkin. Hän pani alkuun alueen asuttamisen. Keisarinnan vieraillessa vuonna 1787 Krimillä Potjomkin rakensi nopeasti näennäiskyliä, kulisseja, osoittaakseen aikaansaannoksiaan niemimaalla.


title: Krim

text: Vuosina 1854–1856 käytiin itämainen sota eli Krimin sota.


title: Krim

text: Saksalaiset joukot vapauttivat alueen bolševikeista keväällä 1918 ja Krim julistautui itsenäiseksi. Koko Ukrainan alueen tulevaisuus ratkaistiin Ukrainan itsenäisyyssodassa, jossa bolševikit olivat voittoisia. Venäjän sisällissodassa 1919-20 bolševikkivastaisen Pjotr Wrangelin armeijan tukikohta sijaitsi Krimillä, jonka bolševikkien armeija valtasi marraskuussa 1920 ja Krim liitettiin jälleen Neuvosto-Venäjään.


title: Krim

text: Venäjän sisällissodassa alue kärsi merkittäviä tuhoja, sillä se oli valkoisten keskeinen tukikohta.


title: Krim

text: Natsi-Saksan armeija valloitti Krimin 1941 muutamaksi vuodeksi. Neuvostoliiton valloitettua alueen takaisin, Krimin asukkaita syytettiin yhteistyöstä saksalaisten kanssa ja heidät siirrettiin muualle Neuvostoliittoon. Venäläistämistoimien yhteydessä vuonna 1946 Krimille vuonna 1921 myönnetty autonominen asema lakkautettiin kokonaan. Krimin valtaväestö oli Krimin tataareja, jotka Stalin pakkosiirrätti epäluotettavina pitäminään vuonna 1944 Keski-Aasiaan. Huomattava osa 200 000 karkotetusta menehtyi kuljetuksien aikana. Krimin tataareille myönnettiin paluuoikeus Krimille vuonna 1988. Vuoden 2001 väestönlaskennan aikaan Krimin autonomisessa tasavallassa asui 243 400 Krimin tataaria. Paluumuutto on jatkunut tämän jälkeenkin, joskin 1990-lukua heikompana.


title: Krim

text: Toisen maailmansodan aikana helmikuussa 1945 Krimillä järjestetyssä Jaltan konferenssissa sovittiin liittoutuneiden kesken uudesta Euroopan jaosta.


title: Krim

text: Krim kuului Neuvostoliitossa Venäjän federatiiviseen sosialistiseen neuvostotasavaltaan vuoteen 1954 asti, jolloin se Venäjällä nykyisin vallitsevan tulkinnan mukaan liitettiin Venäjän ja Ukrainan kansojen 300-vuotisen liiton kunniaksi Ukrainan sosialistiseen neuvostotasavaltaan. Krim oli kuitenkin tuolloin kurjassa kunnossa ja rasite. Väestömäärä oli romahtanut pakkosiirtojen vuoksi, ja maatalous oli tuottamaton. Vuosipäivä vain sattui osumaan samaan aikaan. Idean esitti Nikita Hruštšov, mutta päätöksen takana oli koko poliittinen johto aikana, jolloin maan sisäisten rajojen siirto oli helppoa ja arkipäivää. Neuvostoliiton Korkeimman neuvoston puhemiehistön asetuksen allekirjoittivat puheenjohtaja Kliment Vorošilov ja sihteeri Nikolai Pegov.


title: Krim

text: Ukrainan vallankumouksen seurauksena helmikuussa 2014 Venäjä nosti valmiutta Sevastopolin laivastotukikohdassaan. Helmi-maaliskuussa 2014 Krimin Venäjä-mieliset sekä Krimille hyökänneet venäläissotilaat järjestivät kansanäänestyksen Krimin Venäjään liittämiseksi. Ukrainan hallituksen mukaan valtiollisia tiedotusvälineitä ja matkapuhelinliikennettä häirittiin laajamittaisella informaatiosodankäynnillä. Venäjämieliset ja venäläiset miehittäjät ottivat haltuunsa Krimin parlamenttitalon. Parlamenttitalossa syrjäytettiin Alueiden puoluetta edustanut pääministeri ja valittiin tilalle Sergei Aksjonov, jonka Ukrainan väliaikaishallitus etsintäkuulutti 5. maaliskuuta syyttäen väkivaltaisesta vallankaappauksesta.


title: Krim

text: Äänestyksen tuloksen mukaan enemmistö Krimin asukkaista olisi ollut Venäjään liittymisen puolella. Ukrainan väliaikaishallitus ja länsivallat ovat tuominneet kansanäänestyksen laittomaksi ja sen tuloksen kiistanalaiseksi vedoten miehitykseen. YK:n yleiskokous tuomitsi kansanäänestyksen äänin 100 puolesta ja 11 vastaan. Päätöslauseman mukaan ”"[Krimin kansanäänestys] ei ole sitova eikä sen avulla Krimin autonomisen tasavallan tai Sevastopolin kaupungin asemaa voida muuttaa"”. Virallisten Krimin vaaliviranomaisten mukaan 96,77 prosenttia Krimin tasavallan äänensä käyttäneistä äänestäjistä kannatti liittymistä Venäjään, äänestysprosentin ollessa 81,3. Krimin tataareja edustavan Mejlisin mukaan äänestysprosentti oli vain 34,2.


title: Krim

text:
Krimillä kevään 2012 nuorisopolitiikkaa pro graduunsa tutkinut antropologi Emma Rimpiläinen sanoi, että jopa Krimin pieni "Venäläinen yhtenäisyys" -puolue oli tuolloin jo hyväksymässä Krimin kuulumisen Ukrainaan. Rimpiläinen ei havainnut pahoja jännitteitä venäläisenemmistön sekä tataari- ja ukrainalaisvähemmistöjen välillä, vaikka venäläisnuorisopoliitikot puhuivatkin sorrosta. Koulutus oli enimmäkseen venäjänkielistä. Alueella maaliskuun alussa 2014 vierailleen Etyjin vähemmistövaltuutetun, Astrid Thorsin, mukaan Etyjin valtuuskunta ei löytänyt todisteita venäläisväestöön kohdistuvasta väkivallasta tai heidän oikeuksiensa loukkaamisesta. Sen sijaan Thors katsoi, että uhka kohdistui tosiasiallisesti ja erityisesti ukrainalaisiin ja Krimin tataareihin.
Yhdistyneiden kansakuntien yleiskokous äänesti :n puolesta äänesti 27. maaliskuuta 2014, päätoslauselmaa joka otti kantaa tapahtumaan jossa Venäjä liitti Krimin osaksi itseään . Ei-sitovaa päätöslauselmaa tuki 100 Yhdistyneiden kansakuntien jäsenvaltiota ja se vahvisti yleiskokouksen sitoutumista Ukrainan alueelliselle koskemattomuudelle sen kansainvälisesti tunnustetuilla rajoilla ja korosti vuonna 2014 tapahtuneen Krimin kansanäänestyksen olleen epäpätevä. 11 kansakuntaa äänesti päätöslauselmaa vastaan, kun taas 58 tyhjää, ja lisäksi 24 valtiota oli poissa äänestyksen aikana.


title: Nummirock

text: Nummirock on raskaaseen musiikkiin keskittynyt juhannusfestivaali, jota on järjestetty Kauhajokeen kuuluvan Nummijärven kylän järvenrannalla vuodesta 1987 lähtien . Sitä ennen alueella järjestettiin jo 1930-luvulla paikallisen maatalousseuran juhannustansseja. Sota-ajan jälkeen tapahtuma tunnettiin pitkään Nummijärven Juhannusjuhlina. Aiemmin yleisfestari-tyyppisenä tunnettu tapahtuma on vuodesta 2002 alkanut profiloitua pääosin keskittyen hevimetalliin. Muutos juontui osittain pahoista taloudellisista takaiskuista. Myöhemmin Nummirock kasvoi kolmipäiväiseksi ja 30 -vuotisjuhlavuodesta eteenpäin se on ollut nelipäiväinen. . Tunnetuimpia festivaaleilla vierailleita yhtyeitä ovat olleet muun muassa Iron Maiden, Pantera, Ramones, Scorpions, Motörhead, Slayer, Danzig, Morbid Angel ja Scooter.


title: Nummirock

text: Dr. Feelgood, Girlschool, Pirates, Eppu Normaali, Sielun Veljet, Popeda, Peer Günt, Zero Nine, Yö, Boycott, Kolmas Nainen, Kari Peitsamo & Skootteri, Ilona, Nights Of Iguana, Skädäm, Mega, Tao Tao, Freak Disco Co


title: Nummirock

text: Uriah Heep, Burning Spear, Alvin Lee Band, Eppu Normaali, Topi Sorsakoski & Agents, Stone, Kolmas Nainen, Miljoonasade, Remu & His All Star, Popeda, Bogart Co., Melrose, Lapinlahden Linnut, Matti & Teppo, Sata Lasta, Peer Günt, Boycott, Big Boy, Gasoline Girls & The Petrol Boys, Freak Disco Co


title: Nummirock

text: Womack & Womack, Cheap Trick, The Meatloaf & The Neverland Express, Reaggae Superfest -89 feat., Black Uhuru, Frankie Paul, Lieutenant Stichie & The Rhythm Kings Band, Del-Lords, Dash Rip Rock, Smokie, Hearthill, Topi Sorsakoski & Agents, Stone, Boycott, Horsepower, Havana Blacks, Elvis Breznev, Sielun Veljet, Peer Günt, Tuomari Nurmio, Airdash, Juliet Jonesin Sydän, Popeda, Freak Disco Co


title: Nummirock

text: Status Quo, Faith No More, Omar and The Howlers, D.A.D., The Celibate Rifles, Sky Hifh, Doc Holiday, Prat's The Whoblem, Rosanna & Zelia, Boycott, Kolmas Nainen, Clifters, Eppu Normaali, Popeda, Peer Günt, Neljä Ruusua, Miljoonasade, Airdash, ARG, Backsliders, 22-Pistepirkko, Greedy Pig, Elvis Breznev, Dixie Fried, Kingston Wall, Hollis Brown, Northwind, Radiopuhelimet, Penniless People Of Bulgaria, The Boots, Manic Toys, Psychoplasma, Sanzo Panza, 69 Eyes, The Mies, Mana Mana, Skylarks, Twilight, Freak Disco Co


title: Nummirock

text: Inner Circle, 24-7 Spyz, Georgia Satellites, Dread Zeppelin, Havana 3 am., Burma Shave, Prat's The Whoblem, Juice Leskinen Grand Slam, Hearthill, Ismo Alanko Ihmemaassa, Neljä Ruusua, Popeda, D.C. Klowns, Suurlähettiläät, Rapido, Poverty Stinks, Kari Peitsamon Skootteri, Problems?, Rapatti, Twiligh, Ressu Redford, MC Nikke T., Hausmylly, The Jokers, Dance Hall feat, Heads to Bed & Mr. Bunuel


title: Nummirock

text: The Ramones, Loaded, Sator, Merry Christmas Mr. Lawrence, Suurlähettiläät, Neljä Ruusua, Lapinlahden Linnut, J. Karjalainen, Miljoonasade, Popeda, Vilperin Perikunta, Nypykät, Wilma, Ne Luumäet, Kolmas Nainen, Dreadline, Boycott, Puolikuu, 69 Eyes, Honey B. & T-Bones, Setä Suuttuu, Luka, Not Yet, Kuudennusmiehet, Tres Amigos, Jack Meatbeat, Manic Toys, Mama & The Darkbreakers, Veljeskunta, Valse Triste, Dance Hall Feat, Roxy Disco Show


title: Nummirock

text: Living Colour, Jesus Jones, Therapy?, Clawfinger, High Noon, Eppu Normaali, Suurlähettiläät, Klamydia, Kolmas Nainen, Puolikuu, Ne Luumäet, Dreadline, CMX, Waltari, Funkykarkurit, Popeda, Vilperin Perikunta, Pelle Miljoona & Rockers, Tommi & Hombre, 22-Pistepirkko, Kingston Wall, Raggars, Eurooppa 3, Royal Tramps, Fishfaces, Kolera, Setä Suuttuu, Let's Eppelin, Luka, Kuudennusmiehet, Mama & The Darkbreakers


title: Nummirock

text: The Ramones, Slade, Stakka Bo, Atomic Swing, NoMeansNo, Kummeli liveshow, Suurlähettiläät, Freud Marx Engels & Jung, Neljä Ruusua, Costi, Klamydia, Backsliders, Kari Peitsamo & Skootteri, Kolmas Nainen, Popeda, Pekka ja Susi, Sydänmäki, Electric Blue Peggy Sue, Stormwing, Raggars, Samuli Laiho, Hybrid Children, Generators, Let's Eppelin, Lowdown Shakin' Chills, Heads & Bodies, Petri Möller, Ma Baker's Soul Factory, Sub-Urban Tribe, Veltot Koirat, Valse Triste, Jakarta, Society, Too Sophisticated, Serious Damage, Rankat Ankat


title: Nummirock

text: Slash's Snakepit, Paradise Lost, D.A.D, Meshuggah, The Almighty, Pandora, Captain Hollywood Project, Magic Affair, Stella Getz, 22 Pistepirkko, Garbo, Neljä Ruusua, Yö, CMX, Y.U.P, Stratovarius, Waltari, Klamydia, Miisa, Kuudennusmiehet, Peräst'troikaa Orchestra, Rytke, Taivassatama, Raggars, Royal Tramps, Tehosekoitin, Loikkarit, Firebolt, Symptoms of Serious Damage, Ryhmäterapia, Too Sophisticated, Steeltown, Blue in Green, Ripnrape, Free Spirit, Strip Teaz, Numbah Ten, Valse Triste, Hostile, Hatred, Time Flies, Laughing Sam's Dolphin, Bury Me Deep, Rankat Ankat, James Puhto-Ren, Suurlähettiläät


title: Nummirock

text: Deep Purple, Iron Maiden, Sepultura, Helloween, No Fun At All, Michael Monroe, Skin, 4 R, Yö, Suurlähettiläät, Amorphis, Luunelonen, Tarot, Sig, Lemonator, Pelle & Rockers, Popeda, Zero Nine, Sub-Urban Tribe, Klamydia, Apulanta, Rehupiikles, Super Trouper, Shocking Triplets, Hostile, Private Line, Time Flies, Afterworld, Agnus Dei, Ripnrape, Steeltown, Godsey, Incomplete, Too Sophisticated, Kill Me Gently


title: Nummirock

text: Megadeth, Bad Religion, Die Toten Hosen, Scooter, Alexia, Yö, Waltari, Stratovarius, Amorphis, Kyyria, Tarot, Sentenced, Sub-Urban Tribe, Rasmus, Kummeli Show, Apulanta, Tehosekoitin, Egotrippi, The Blastermaster, Grumps, Klamydia, Obsession, Diablo Brothers, Tarrakuva, Johnny Sulttaani Oy, Lemonator, Wilma, HIM, Puskaradio, Super Trouper Show, L.A.M.F, Circuitry, Ripnrape, Purity, Disgrace, Psyche Del Buzz, Timber, Numbah Ten, Antidote, Dead Lock, Afterworld, Gandalf, Mindscape, Insanity, Raivopäät


title: Nummirock

text: Pantera, Slayer, Dream Theater, Hellacopters, D.A.D., Stratovarius, Sentenced, Sleepy Sleepers, Don Huonot, Apocalyptica, Egotrippi, HIM, Children of Bodom, Kyyria, Osmos Cosmos, Super Trouper, Jonna Tervomaa, Baster Master, Hybrid Children, Crash, FTK, Pelle & Rockers, Rasmus, Larry & Lefthanded, 22-Pistepirkko, Tarot, Apulanta, Jaarli Padington, Innpeach, Näköispatsas, Crafaith, Mindscape, Fridge, The RMS, Otos~77, After World, Corporal Punishment, Alvarn, Embraze, Jimsonweed, Fultrack, Gandalf, Leewi plays Leevi & the Leavings


title: Nummirock

text: Scorpions, Danzig, Motörhead, Dismember, Hammerfall, Impaled Nazarene, Stratovarius, Amorphis, Waltari, Sentenced, Children of Bodom, CMX, Don Huonot, Yö, Klamydia, Nightwish, Ne Luumäet, Ultra Bra, 69 Eyes, Embraze, 3 Some, Jaarli Padington, Rasmus, Fairytale, Rotten Sound, Obsession, Babylon Whores, Am I Blood, Five Fifteen, Jimsonweed, Lehtivihreät, Tarrakuva, Tyrävyö feat. Jimi Pääkallo, Fake, No Way, James The Beaver, Nollaseiska, Lullacry, Silent Voices, Fateful Gardiac, G.G. Spirit, Aktio, Cartoon Tree, Athmosfear, Seven Down, Fultrack, Otos~77, Me Wise Magic, Once A Weekers, Twilight Guardians, Murder Im Art, Arbor Vitae, Black Bay, The RMS, Earthquake, Suspicios Motha, Alvarn


title: Nummirock

text: Machine Head, Cypress Hill, Therapy?, Biohazard, Moonspell, Nightwish, Waltari & Angelit, Stone, Sentenced, Amorphis, Jonna Tervomaa, Tyrävyö feat. Jimi Pääkallo, Pauli Hanhiniemen Perunateatteri, Jaarli Padington, LAB, Rasmus, Paleface, Sonata Arctica, Neljä Ruusua, YUP, Aknestik, To/Die/For, Sinergy Suspicious Motha, Twilightning, Glad Genitals, Jane Doe, Myyt, Denigrate, Holochaust, Cosmobile, Scent, Done, Skin Flip, Nicole, Dewlap, Carther, Lost In Tears, Downfall, Private Line


title: Nummirock

text: Entombed, Guano Apes, Wheatus, Jari Salmi ja Aaron-yhtye esittää PULKKINEN-SOU, Klamydia, YUP, Apulanta, Nightwish, 69 Eyes, Tehosekoitin, Timo Rautiainen & Trio Niskalaukaus, Kotiteollisuus, CMX, Neljä Ruusua, Children of Bodom, Tyrävyö, Jaarli Padington, Paleface, Kwan, Charon Lullacry, Junni Vepsä & Saamattomat, Damet, Hallowed, Hyhmä, Craydawn, Otto?, Mary, Takiainen, Plutonium Orange, Blueperryhill, Brainfade, Discore, Drive, Killpretty, Velcra, No Man's Band, Galdean Ur


title: Nummirock

text: Evergrey, Timo Rautiainen & Trio Niskalaukaus, Sentenced, 69 Eyes, Amorphis, Kotiteollisuus, Sonata Arctica, Charon, Diablo, Norther, Ensiferum, Finntroll, Entwine, Thunderstone, Insomnium, Twilight Guardians, Celesty, Sicknote, My Fate, Kayah, Smash, Disordead


title: Nummirock

text: Zyklon, Ancient Rites, Timo Rautiainen & Trio Niskalaukaus, Amorphis, Kotiteollisuus, Sonata Arctica, Lordi, Poisonblack, Norther, Lullacry, Barathrum, Solution 13, Velcra, Moonsorrow, Mokoma, Denigrate, Embraze, Before The Dawn, Celesty, Galdean Ur, Knockout, MapleCross, Nicole, Total Devastation, Wasara


title: Nummirock

text: Morbid Angel, Katatonia, Stratovarius, Timo Rautiainen & Trio Niskalaukaus, Kotiteollisuus, Lordi, Suburban Tribe, Charon, Kilpi, Klamydia, Diablo, Mokoma, Viikate, Entwine, Thunderstone, Machine Men, Rotten Sound, Ensiferum, Pain Confessor, Sotajumala, Agonizer, Hevein, Kamara, Blind Stare, Sentiment


title: Nummirock

text: Obituary, Moonspell, Freedom Call, Dissection, Primordial, Sentenced, Kotiteollisuus, Sonata Arctica, Mokoma, Ajattara, Viikate, Turmion Kätilöt, Turisas, Norther, Velcra, Teräsbetoni, Wintersun, Pain Confessor, Tuoni, Nicole, Stam1na, Miseria, Skyward, Cryonside, Bleak Crowd, Shade Empire, Kill the Romance, Iconofear, eufonia, Carcosa, Codeon


title: Nummirock

text: Edguy (GER), Kreator (GER), Hypocrisy (SWE), Gorefest (NL), Marduk (SWE), Samael (CH), The Duskfall (SWE), Amorphis, Tarot, Mokoma, Diablo, Suburban Tribe, Charon, Timo Rautiainen, Verjnuarmu, Stam1na, Korpiklaani, Ruoska, Kiana, Discore, Naildown, Karelian Warcry, Cyan Velvet Project, To the Darker Grounds, The Myth of Autumn, Misery Inc.


title: Nummirock

text: Virgin Steele (USA), Behemoth (POL), GraveWorm (ITA), Meshuggah (SWE), Krypteria (GER), Sworn Enemy (USA), Born From Pain (NL), Scar Symmetry (SWE), Mokoma, Thunderstone, Ari Koivunen, MachineMen, Moonsorrow, Rotten Sound, Ensiferum, Nicole, Turmion Kätilöt, Swallow the Sun, Waltari, Before the Dawn, Deathchain, Pain Confessor, Fourpointsix, iRonica, Iron Sphere, Pofony, Overdose, Nirvana Tribute, Made In Iron, Forever One, Charisma, Excalion, Hateform, Tacere, Moottörin Jyrinä


title: Nummirock

text: In Flames (SWE), Satyricon (NO), Destruction (GER), God Dethroned (NL), Watain (SWE), Diablo, Gloria Morti, Heavy Metal Perse, Kalmah, Kiuas, Korpiklaani, KYPCK, Mokoma, Mors Principium Est, Norther, Shade Empire, Teräsbetoni, Tuoni, Turisas, Axegressor, Darcasis, Fatal Sound Project, Katuva, Mirzadeh, Murdershock, The Final Harvest, Thrust Moment, dr. Purple, Hellbox, Maiden Invasion, Rokkarit Oy, Stallions, Uzi Suicide, Trinity, Vicars of Hell


title: Nummirock

text: Arch Enemy (SWE), Hatebreed (USA), Napalm Death (UK), Warbringer (USA), Zonaria (SWE), Ajattara, Amorphis, Before the Dawn, Diablo, Entwine, Horna, Masterstroke, Medeia, Poisonblack, Rytmihäiriö, Stam1na, Torture Killer, D Creation, Embreach, Goathemy, Kamala, Manufacturer's Pride, Process Pain, Synestesia, The Zombi, Maiden Hell, The Four Hoarsemen, Nirvana tribute, Nordic Frost, Forever One, Trinity, Mistreaters, Bloodred Symphony


title: Nummirock

text: Dark Tranquillity (SWE), Sepultura (BRA), Six Feet Under (USA), Thyrfing (SWE), Venom (GBR), 2 Times Terror, Blackstar Halo, Enochian Crescent, Finntroll, Insomnium, Kiuas, Korpiklaani, Mokoma, Sonata Arctica, Sotajumala, St. Hood, Swallow the Sun, Tarot, Throes of Dawn, Carnalation, Crimson Sun, Graveborne, Kalmisto, Overstraind, Purified, Ravage Machinery, Suudella


title: Nummirock

text: Amaranthe (SWE/DK), Eluveitie (CH), the Haunted (SWE), Legion of the Damned (NL), U.D.O. (GER), Voivod (CA), Ajattara, Amorphis, Before the Dawn, Cavus, Deathchain, Eläkeläiset, KYPCK, myGrain, Norther, Rotten Sound, Teräsbetoni, Thaurorod, Turisas, Beneath Under, Countless Goodbyes, The Hypothesis, Luna Tremensis, Nemecic, Path of Mine, uniQarma, Sortokausi


title: Nummirock

text:
Fear Factory (Yhdysvallat), Sabaton (Ruotsi), Sparzanza (Ruotsi), Swallow the Sun, Stam1na, Kotiteollisuus, In Mourning (Ruotsi), Before the Dawn, Mikko Herranen, Viikate, Mokoma, Turmion Kätilöt,
Brymir, Profane Omen, Rytmihäiriö, De Lirium's Order, Carnalation, One Morning Left, Shear, Ghoul Patrol, Bob Malmström, A.O.D., Avenie, Frosttide, Halo Of Dreams, Mekanism


title: Nummirock

text: Amon Amarth (Ruotsi), Soilwork (Ruotsi), Chelsea Grin (Yhdysvallat), In This Moment (Yhdysvallat) (perui, tilalle Shining (Ruotsi)), Sister Sin (Ruotsi), Children of Bodom, Wintersun, Ensiferum, Ghost Brigade, Insomnium, Rytmihäiriö, Kalmah, Pain Confessor, Omnium Gatherum, Mors Principium Est, Sons Of Aeon, Nicole, Eläkeläiset, Mokoma, Bloodred Hourglass, Behexen, Lost Society, Assemble the Chariots, Dirge Eternal, Edge of Haze, Right to Remain Silent, Some Call This Tragedy


title: Nummirock

text: W.A.S.P. (Yhdysvallat), Behemoth (Puola), The Black Dahlia Murder (Yhdysvallat), Suicide Silence (Yhdysvallat), Iced Earth (Yhdysvallat) (perui), Deals Death (Ruotsi), Turisas, Stam1na, Mokoma, Medeia, Stone, Turmion Kätilöt, Poisonblack, Wolfheart, Santa Cruz, Kuolemanlaakso, Tuoni, Profane Omen, Whispered, Fear of Domination, Assemble the Chariots, Kaunis Kuolematon, Ismo Leikola Band, Sacrilegious Impalemenet, Countless Goodbyes, Unborn Generation, Blind Channel, The Black light Theatre


title: Nummirock

text: Testament (Yhdysvallat), Arch Enemy (Ruotsi), Dark Funeral (Ruotsi), Heaven Shall Burn (Saksa), Amaranthe (Ruotsi), Eluveitie (Sveitsi), Sonic Syndicate (Ruotsi), Insomnium, Moonsorrow, Korpiklaani, Mokoma, Lost Society, Battle Beast, Santa Cruz, Sotajumala, Mors Principium Est, Steve’n’Seagulls, Flesh Roxon, Whorion, Apina, Arion, Diablo, Satanic Warmaster, The Man-Eating Tree, Carnalation, Forever one, Ranger, Suamenlejjona, Jälkiabortti, Serotonin Syndrome, Mors Subita, Shiraz Lane, Nuclear Omnicide, Chronoform


title: Nummirock

text: Trivium (Yhdysvallat), Children of Bodom, Mayhem (Norja), Marduk (Ruotsi), Dark Tranquillity (Ruotsi), DragonForce (Iso-Britannia), Thy Art Is Murder (Australia), Fleshgod Apocalypse (Italia), Equilibrium (Saksa), Alfahanne (Ruotsi), Amorphis, Stratovarius, Mokoma, Stam1na, Diablo, Omnium Gatherum, Turmion Kätilöt, Peer Günt, Martti Servo & Napander, Ajattara, Altaria, A.R.G., Rotten Sound, Mustan kuun lapset, Celesty, Blind Channel, Gloria Morti, Mörbid Vomit, Wolfheart, Forever one, Disclarity, Funeral For The Masses, Judas Avenger, Nuke Mutants, UnderCoverGround, Chronoform, Absolute Zero


title: Nummirock

text: DevilDriver (Yhdysvallat), Rhapsody (Italia), Epica (Hollanti), Raised Fist (Ruotsi), Anaal Nathrakh (Iso-Britannia), Carach Angren (Hollanti), Gaahls Wyrd (Norja), Hatesphere (Tanska), Jinjer (Ukraina), Wintersun, Ensiferum, Insomnium, Mokoma, Korpiklaani, Battle Beast, Swallow the Sun, Wolfheart, Whispered, Ajattara, Abhorrence, Bob Malmström, Eläkeläiset, Nicole, Mors Principium Est, Psychework, Shade Empire, Gloomy Grim, Vorna, Kaunis Kuolematon, Korgonthurus, S-TOOL, Temple Balls, Ember Falls, Huora, Suamenleijona, King Satan, Dimman, Nighon, Dö, From the Void, My Favourite Nemesis, Spell of Torment, High School Dropouts, Laid To Rest, Kill with Cover


title: Nummirock

text: Saxon (Iso-Britannia), Abbath (Norja), Sodom (Saksa), Alestorm (Skotlanti), Danko Jones (Kanada), Septicflesh (Kreikka), Tsjuder (Norja), The Agonist (Kanada), The Unguided (Ruotsi), Infected Rain (Moldova), Timo Rautiainen & Trio Niskalaukaus, Moonsorrow, Lost Society, Beast In Black, Before the Dawn, Kalmah, Medeia, Rytmihäiriö, Barathrum, Hevisaurus, One Desire, Bloodred Hourglass, Fear of Domination, Red Moon Architect, Hanging Garden, Havukruunu, Verikalpa, Mors Subita, Barren Earth, Flesh Roxon, Barbe-Q-Barbies, Ursus Factory, NightStop, Stereo Terror DJ´s, Awake Again, Megahammer, Maniac Abductor, Tyrant Disciple, Red Raven Down, Chronoform, Komia, Oceanhoarse, Silver Bullet, Dark Avenger, Kuritus


title: Nummirock

text: Children of Bodom, Hypocrisy (Ruotsi), Soilwork (Ruotsi), Bloodbath (Ruotsi), Decapitated (Puola), Dynazty (Ruotsi), Trollfest (Norja), Twelve Foot Ninja (Australia), Battle Beast, Mokoma, Stam1na, Swallow the Sun, Ruoska, Omnium Gatherum, Horna, Huora, MyGrain, Suamenlejjona


title: David Lynch

text: David Keith Lynch (s. 20. tammikuuta 1946 Missoula, Montana, Yhdysvallat) on yhdysvaltalainen elokuvaohjaaja, -käsikirjoittaja ja -tuottaja sekä kuvataiteilija ja valokuvaaja. Hänet tunnetaan omaperäisestä tyylistään, ja hänen elokuviansa yhdistää vahvasti surrealistinen sävy. Hänen tunnetuimpia teoksiaan ovat muun muassa elokuvat "Elefanttimies" (1980), "Blue Velvet" (1986) ja "Mulholland Drive" (2001) sekä yhdessä Mark Frostin kanssa luotu televisiosarja "Twin Peaks" (1990–1991, 2017).


title: David Lynch

text: Lynchin isä oli maatalousministeriön tutkija, minkä takia perhe joutui muuttamaan alati. Monet Lynchin kotikaupungeista muistuttivat niitä idyllisiä mutta outoja pikkukaupunkeja, joihin hän sijoitti myöhemmin useat elokuvistaan. David Lynchillä on suomalaisia sukujuuria: hänen äidinpuoleinen isoisänsä, sukunimeltään Sundholm, muutti nuorena miehenä Suomesta Yhdysvaltoihin.


title: David Lynch

text: Vuonna 1964 Lynch pääsi opiskelemaan bostonilaiseen taidekouluun, mutta jätti opinnot pian kesken ja aloitti ne jälleen Pennsylvaniassa. Tuolloin hän tapasi myös tulevan vaimonsa Peggy Reaveyn. Reaveyn kanssa hän sai tyttärensä Jenniferin, josta myös tuli myöhemmin elokuvaohjaaja. Lynch ja Reavey asuivat Philadelphian pahamaineisimmalla alueella, jonka kurja ilmapiiri epäilemättä heijastui myöhemmin tärkeänä osana Lynchin rujoa elokuvamaailmaa.


title: David Lynch

text: Lynch ei alun perin ollut kiinnostunut elokuvista oman taiteensa välineenä vaan opiskeli kuvataidetta tyydyttääkseen kunnianhimoaan maalarina. Lynch sai kuitenkin idean tehdä ”liikkuvan maalauksen” ja osallistua sillä Pennsylvanian taideakatemiansa jokavuotiseen kokeelliseen maalauksen ja kuvanveiston kilpailuun. Lynchin teos ”Kuusi miestä voi pahoin” oli stop motion -tekniikalla toteutettu animaatio ja se heijastettiin 2 kertaa 3 metriä suurelle kankaalle. Lynch piti sitä kertaluontoisena ja kalliina kokeiluna – toteutus oli maksanut noin 200 dollaria – mutta eräs hänen projektinsa nähnyt tilasi Lynchiltä samanlaisen kotiinsa.


title: David Lynch

text: Vuonna 1967 Lynch teki elokuvakoulussa pari muutaman minuutin mittaista lyhytelokuvaa, ja myöhemmin 34-minuuttisen elokuvan "The Grandmother". Lopulta syntyi "Eraserhead" (1977), Lynchin ensimmäinen pitkä elokuva. Pienistä pätkistä lähtenyt, viisivuotiseksi hankkeeksi venynyt, pieni ja äärimmäisen omalaatuinen filmi leimattiin jopa liian sairaaksi julkaista. Lopulta "Eraserhead" näki kuitenkin päivänvalon ja saavutti nopeasti kulttimaineen.


title: David Lynch

text: Viisivuotisen työrupeaman aikana Lynchin ja Reaveyn avioliitto päättyi, ja "Eraserheadin" ilmestymisvuotena 1977 Lynch avioitui toisen vaimonsa Mary Fiskin kanssa.


title: David Lynch

text: Lynch nousi suuren yleisön tietoisuuteen seuraavalla elokuvallaan. Tositapahtumiin ja Sir Frederick Trevesin kirjaan perustuva "Elefanttimies" ("The Elephant Man", 1980) oli kaukana "Eraserheadista", vaikka tyyli pysyikin painostavana. Elokuvan tuotti Mel Brooks, ja päärooleissa nähtiin John Hurt sekä Anthony Hopkins. Elefanttimieheksi kutsutun John Merrickin elämästä kertovaa filmiä ylistivät niin kriitikot kuin yleisökin, ja se sai peräti kahdeksan Oscar-ehdokkuutta. Vuonna 1982 syntyi Austin, David Lynchin toinen lapsi. Sittemmin hänellä on ollut kaksi pientä roolia isänsä töissä: Pierre Tremond "Twin Peaksissa" sekä Devon Berkin kuski "Inland Empiressä".


title: David Lynch

text: Pian "Elefanttimiehen" jälkeen Lynch palkattiin filmatisoimaan scifiromaani "Dyyni" ("Dune", 1984). 40 miljoonan dollarin budjetilla tehty elokuva jäi kaksikymmentä miljoonaa dollaria tappiolle ja siitä tuli hänen uransa suurin floppi. Elokuvan sekavuutta arvosteltiin ja se sai yleisesti huonoja arvosteluja. Myöhemmin Lynch on todennut, ettei hänen olisi ikinä pitänyt ohjata "Dyyniä".


title: David Lynch

text: Pari vuotta myöhemmin ilmestynyt "Blue Velvet – ja sinisempi oli yö" (1986) nosti Lynchin kuitenkin jälleen suursuosioon. Elokuvassa ilmenevät selkeästi Lynchin tavaramerkit: pikkukaupunkiin sijoittuva, synkkä mutta romanttinen trilleri. Uskaliaasti väkivaltaista seksiä ja ihmismielen kiemuroita esittelevä elokuva toi Lynchille toisen Oscar-ehdokkuuden, mutta herätti myös paljon kohua. Lynch ja Mary Fisk erosivat vuonna 1987, minkä jälkeen huhuiltiin Lynchin ja "Blue Velvet" -tähti Isabella Rossellinin romanssista. Rossellini oli mukana myös Lynchin seuraavassa elokuvassa "Villi sydän" ("Wild at Heart", 1990). Elokuva nappasi Cannesin elokuvajuhlilla Kultaisen palmun. Nyt Lynchin elokuviin oli löytynyt myös vakiosäveltäjä: Lynchin tiivis yhteistyö Angelo Badalamentin kanssa on sittemmin ollut tärkeä osa hänen elokuviensa ilmapiiriä.


title: David Lynch

text: Samoihin aikoihin Lynch oli tekemässä pilottia ensimmäiselle televisiosarjalleen yhdessä Mark Frostin kanssa. "Twin Peaks" laajeni suosituksi sarjaksi, joka esitettiin ensimmäisen kerran 1990–1991. Kaksi vuotta myöhemmin Lynch ohjasi sarjan jatkoksi myös elokuvan, jossa valotettiin tapahtumia ennen varsinaista murhaa. "Twin Peaks – Tuli kulje kanssani" ("Twin Peaks: Fire Walk with Me", 1992) ei kuitenkaan saanut yhtä lämmintä vastaanottoa kuin itse sarja, mutta fanien keskuudessa elokuvaa on yleisesti pidetty arvossa. Vuonna 2017 ensi-iltansa sai "" jatko-osa kahdelle ensimmäiselle "Twin Peaksin" tuotantokaudelle.


title: David Lynch

text: Lynchin ja Frostin toinen televisiosarja "On the Air" (1992) ei menestynyt.


title: David Lynch

text: "Villi sydän" -romaanin kirjoittanut Barry Gifford alkoi kirjoittaa Lynchin kanssa 1990-luvun puolivälissä uutta elokuvakäsikirjoitusta. "Lost Highway" (1997) oli unenomainen palapeli, joka yhdisteli eri elokuvagenrejä.


title: David Lynch

text: Seuraavaksi Lynch tekikin jotain aivan muuta: "The Straight Story" (1999) ei tunnu selittelemättömässä kiltteydessään Lynchiltä juurikaan. Kyseessä on kuitenkin paljon kiitelty, tositapahtumiin perustuva filmi Alvin Straightistä, joka lähtee tapaamaan aivohalvauksen saanutta veljeään toiseen osavaltioon kulkuneuvonaan ruohonleikkuri. Elokuvassa pääosaa esittänyt Richard Farnsworth sairasti syöpää, ja pakeni tuskaa pian itsemurhalla. Elokuva jäi hänen viimeisekseen.


title: David Lynch

text: "The Straight Storyn" jälkeen Lynch palasi tuttuihin kuvioihinsa. "Mulholland Drive" ("Mulholland Dr.", 2001) on pitkälti samanlainen elokuva kuin "Lost Highway", vaikkakin selvästi pehmeämpi ulkoasultaan. Alun perin televisiosarjaksi suunniteltu "Mulholland Drive" näki vastoin odotuksia päivänvalon, kun Studio Canal suostui tuottamaan sen elokuvana.


title: David Lynch

text: "Mulhollandin" jälkeen Lynch on auttanut myös muita, omasta mielestään lupaavia ohjaajanalkuja pääsemään alkuun urallaan – esimerkkinä Eli Roth ("Cabin Fever", 2002). Vuonna 2006 Lynchiltä tuli ensi-iltaan "Inland Empire". Tämä lähes kolmen tunnin mittainen elokuva kuvattiin kolmen vuoden aikana ilman valmista käsikirjoitusta halvalle digivideokameralle. Pääroolia näyttelevä Laura Dern palasi 16 vuoden tauon jälkeen yhteistyöhön Lynchin kanssa.


title: David Lynch

text: Ohjaaja sai syyskuussa 2006 elämäntyöstä myönnettävän Kultaisen leijonan Venetsian elokuvajuhlilla.


title: David Lynch

text: Elokuviensa ohella Lynch on tehnyt myös kuvataidetta ja julkaissut musiikkia. Vuosina 1983–1992 Lynch piirsi viikoittaista strippisarjakuvaa "Los Angeles Reader" -lehteen. Sittemmin sitä julkaistiin myös "The Baltimore Sun" -lehdessä.


title: Bauhaus

text: Bauhaus "(Staatliches Bauhaus)" oli Saksassa, ensin Weimarissa, sitten Dessaussa ja lopulta Berliinissä vuosina 1919–1933 toiminut taide- ja arkkitehtuurikoulu. Moderni arkkitehtuuri- ja esinesuunnittelu on pitkälti lähtöisin Bauhausista. Bauhausin koulutusjärjestelmä esikursseineen ja tekemällä oppimista painottavana on vaikuttanut monien arkkitehti- ja taideteollisuuskoulutusten opetussuunnitelmiin.


title: Bauhaus

text: Koulun perusti Walter Gropius Weimarissa vuonna 1919 yhdistämällä kaksi muuta koulua. Perusajatuksena oli luoda koulu, jossa yhdistyisivät arkkitehtuuri-, käsityö-, taideteollisuus- ja taidekoulutus.


title: Bauhaus

text: Ensimmäisen maailmansodan loputtua Gropius tunsi uuden aikakauden alkaneen ja halusi luoda siihen sopivan uuden tyylin. Funktionalismiksi kutsuttua tyyliä sovellettiin myös esine- ja huonekalumuotoiluun. Sen tuli olla funktionaalista, halpaa ja sen oli sovelluttava massatuotantoon. Kuten William Morris ja "Arts and Crafts" -liike edellisellä vuosisadalla, Gropius halusi yhdistää taiteen ja käsityön taidot sekä tuottaa korkealaatuisia, toimivia tuotteita. Gropius johti koulua 1919–28, hänen jälkeensä koulua johtivat Hannes Meyer ja Ludwig Mies van der Rohe.


title: Bauhaus

text: Weimarin tasavalta tuki aluksi vahvasti Bauhausia. Hallituksen vaihduttua Bauhaus muutti Dessauhun 1925, jonne rakennettiin Bauhausin koulurakennus ja useita muita funktionalistisia rakennusprojekteja. Vuonna 1927 Bauhausin tyyli ja sen tunnetuimmat arkkitehdit vaikuttivat voimakkaasti "Die Wohnung"(asunto) -näyttelyssä Weissenhofissa, Stuttgartissa. Vuonna 1932 Bauhaus joutui jälleen muuttamaan, tällä kertaa Berliiniin.


title: Bauhaus

text: Vuosina 1953–1968 Bauhausin koulutusperinteitä pyrki jatkamaan Ulmin muotoilukoulu.


title: Bauhaus

text: Natsien piirissä Bauhaus ja sen piirissä tapahtunut taiteellinen toiminta miellettiin "epäsaksalaiseksi" ja "rappiotaiteeksi", eivätkä he hyväksyneet bauhauslaisten harjoittamaa modernia tyyliä. Bauhausia vastusti myös poliittinen oikeisto, jonka piirissä koulun toiminta nähtiin/koettiin kommunistisen toiminnan kulissina, erityisesti kun Bauhausissa toimi useita venäläisiä taiteilijoita. Natsit tekivät viimein rajoituksillaan Bauhausin toiminnan käytännössä mahdottomaksi, ja vuonna 1933 opettajat päättivät yksimielisesti lopettaa koulun.


title: Bauhaus

text: Natsien kielteinen suhde Bauhausiin osoittaa heidän taidepolitiikkansa ristiriitaisuutta ja epäjohdonmukaisuutta. Natsit hyljeksivät Marcel Breuerin suunnittelemia funktionaalisia teräsputkituoleja, vaikka samaan aikaan suosivat suunnitteluperiaatteiltaan vastaavien "Volksradion" (kansanradio) ja "Volkswagenin" (kansanauto) suunnittelua ja tuotantoa. Arkkitehtuurissa suosittiin kansanperinteestä muotokielensä ottanutta mansardikattoista "Blut und Boden" -tyyliä Bauhausin funktionalismin sijaan, mutta maahan rakennettiin kuitenkin moderneja "Autobahneja" (moottoritie). Kun muissa Euroopan maissa oli siirrytty Bauhausinkin typografien suosimiin selkeisiin ja helppolukuisiin antiikva ja groteski -painokirjaimiin, Kolmannen valtakunnan virallinen kirjasintyyppi oli schwabacher, kunnes tammikuussa 1941 kirjasin kiellettiin "juutalaiskirjaimena".


title: Bauhaus

text: Bauhausin suunnittelijat saivat hyviä työtarjouksia varsinkin Yhdysvalloista. Bauhaus vaikutti voimakkaasti varsinkin toisen maailmansodan jälkeen muotoilijoihin ja muotoilusuuntauksiin. Siellä luodut koulutusmenetelmät, tavat ja tyylit muotoilla esineitä ja suunnitella rakennuksia vallitsevat voimakkaina tänäänkin. Bauhausin opit näkyivät varhain muun muassa suomalaisessa valokuva- ja muotoilukoulutuksessa. Sen vaikutus on nähtävissä myös suomalaisten arkkitehtien ja muotoilijoiden, etenkin Alvar Aallon ja Ilmari Tapiovaaran tuotannossa.


title: Heikko vuorovaikutus

text: Heikko vuorovaikutus eli heikko ydinvoima on yksi neljästä perusvuorovaikutuksesta. Muut ovat gravitaatio eli painovoima, sähkömagneettinen vuorovaikutus ja vahva vuorovaikutus eli vahva ydinvoima.


title: Heikko vuorovaikutus

text: Heikolle vuorovaikutukselle ominainen piirre on se, että se pystyy vaihtamaan hiukkasen toiseksi. Ensimmäinen havaittu heikon vuorovaikutuksen ilmiö oli beetahajoaminen, jolle Enrico Fermi kehitti niin kutsuttuihin heikkoihin virtoihin perustuvan teoreettisen kuvauksen 1930-luvulla. Tätä teoriaa pidetään ensimmäisenä mallina heikosta vuorovaikutuksesta. Sittemmin on löydetty paljon muitakin heikon vuorovaikutuksen alaisia reaktioita. Heikon vuorovaikutuksen tuntevat kaikki leptonit ja kvarkit mukaan luettuna neutriinot, jotka eivät mahdollista pientä gravitaatiovuorovaikutusta lukuun ottamatta muulla tapaa vuorovaikuta.


title: Heikko vuorovaikutus

text: Erikoisena piirteenä heikko voima rikkoo niin kutsutun pariteetti- eli P-symmetrian. Tämä tarkoittaa, että heikon vuorovaikutuksen ohjaamat reaktiot eivät ole symmetrisiä avaruuden peilauksissa. Kokeellisesti on myös osoittautunut, että P-symmetrian rikkoutuessa rikkoutuu myös niin kutsuttu varauskonjugaatio- eli C-symmetria, joka kuvaa hiukkasen vaihtamista antihiukkasekseen. Käytännössä tämä tarkoittaa, että hiukkanen ja antihiukkanen eroavat toisistaan. Kuitenkin nämä yhdessä eli CP-symmetria näyttää säilyvän. CP-symmetriassa ilmiö on samanlainen, jos hiukkaset korvataan antihiukkasillaan ja tilannetta katsotaan peilattuna.


title: Heikko vuorovaikutus

text: Vuonna 1964 havaittiin CP-symmetrian rikkoutuvan pienessä osassa kaonien hajoamisia.


title: Heikko vuorovaikutus

text: Hiukkasfysiikan standardimallin mukaan perusvuorovaikutukset siirtyvät välittäjähiukkasten (mittabosonien) kuljettamana, joita on heikolla vuorovaikutuksella kolmenlaisia. Kaksi W-bosonia, sähkövaraukseltaan positiivinen ja negatiivinen, sekä yksi sähköisesti neutraali Z-bosoni. Näitä hiukkasia kutsutaan myös yhteisnimellä välibosoneiksi. Näillä bosoneilla on hiukkasfysiikan skaalassa suuri massa: W-bosoneilla noin 80 GeV/c ja Z-bosonilla noin 91 GeV/c. Bosonien suuren massan takia heikon vuorovaikutuksen kantama on hyvin lyhyt, noin 10 m.


title: Heikko vuorovaikutus

text: Fotonin tapaan myös välibosonit esiintyvät vapaina hiukkasina, joskin niiden elinaika on erittäin lyhyt.


title: Heikko vuorovaikutus

text: Sähkömagneettista vuorovaikutusta välittävän fotonin tapaan myös välibosonit ovat spin 1 -hiukkasia ja molempia vuorovaikutuksia voidaan kuvata eräänlaisten virtojen avulla. 1960-luvulla Sheldon Glashow, Steven Weinberg ja Abdus Salam onnistuivatkin yhdistämään sähkömagneettiset ja heikon voiman aiheuttamat ilmiöt yhteen mittakenttäteoriaan, jota kutsutaan sähköheikoksi teoriaksi. Teoriaan liittyvä spontaani symmetriarikko on keskeinen syy Higgsin bosonin keksimiselle.


title: Dramaturgia

text: Dramaturgia eli "draaman estetiikka", "näytelmäteoria", "näytelmätiede" tai "näytelmäoppi" tarkoittaa aineiston, yleensä tekstin muuttamista tai järjestämistä draamaksi tai esitykseksi. Useimmiten dramaturgiasta puhutaan teatterin yhteydessä, mutta voidaan puhua myös esimerkiksi elokuvan, konsertin tai muun tapahtuman dramaturgiasta. Kaikissa näissä tapauksissa dramaturgialla tarkoitetaan laajasti määriteltynä sitä, miten esityksen tai tapahtuman eri elementit järjestyvät ja rytmittyvät. Dramaturgian tekeminen vaatii materiaalin ymmärtämistä ja oman näkökulman löytämistä sekä esityksellisten ja draamallisten keinojen hallintaa ja tuntemusta.


title: Dramaturgia

text: Kun alkujaan muuta genreä, esimerkiksi runoutta tai proosaa oleva materiaali järjestetään draamaksi tai esitykseksi, puhutaan materiaalin dramatisoinnista. Usein esimerkiksi romaaneja dramatisoidaan elokuvakäsikirjoituksiksi tai näytelmiksi. Silti myös draamaksi kirjoitetun tekstin yhteydessä puhutaan usein dramatisoinnista, kun draamateksti tulkitaan esitykseksi. Kun valmista draamatekstiä (esimerkiksi ajallisesti vanhaa tekstiä) toimitetaan uutta esittämistä varten, puhutaan usein sovittamisesta.


title: Dramaturgia

text: Dramaturgi on perinteisesti ammattinimikkeenä tarkoittanut sitä, joka järjestää olemassa olevan materiaalin esitykseksi, vaikka usein dramaturgit myös itse kirjoittavat näytelmiä. Usein esityksen dramaturgina voi toimia myös esityksen ohjaaja. Dramaturgin ja ohjaajan toimialat ovatkin osin päällekkäisiä, ja monet alalle koulutetut toimivat molemmissa tehtävissä.


title: Dramaturgia

text: Suomessa dramaturgeja koulutetaan Teatterikorkeakoulussa dramaturgian koulutusohjelmassa. Koulutusohjelma antaa dramaturgin ammattikuvan lisäksi valmiuksia kirjoittaa myös omia näytelmiä ja käsikirjoituksia työllistyen näin näytelmäkirjailijana tai käsikirjoittajana. Dramaturgi voi toimia myös esimerkiksi draamatekstin suomentajan tehtävissä. Lisäksi dramaturgi- ja ohjaajaopiskelijoiden opinto-ohjelmiin kuuluu kummankin alan koulutusta johtuen toimialojen osittaisesta päällekkäisyydestä.


title: Dramaturgia

text: Dramaturgian koulutusohjelma jakaantuu teatteritaiteen kandidaatin ja maisterin tutkintoihin, joiden yhteenlaskettu tavoiteopiskeluaika on viisi vuotta. Vuosittain koulutusohjelmaan hyväksytään 2–4 uutta opiskelijaa yli 100 hakijasta; sisäänpääsyprosentti on näin erittäin pieni.


title: Dramaturgia

text:
Dramaturgian koulutusohjelman professorina toimii Katariina Numminen (valittu virkaan ajanjaksoksi 1.8.2013–30.7.2019).
Katariina Numminen professorina 1.1.2007-31.12.2007 ja 1.8.2013-30.7.2019
Ruohonen Laura professorina 1.6.2008-31.5.2013
Juha-Pekka Hotinen professorina 1.8.2007-31.5.2008
Harri Virtanen professorina 1.1.2003-31.12.2006
Pirkko Saisio professorina 1.1.1997-30.6.2002
Lauri Sipari professorina 1.8.1991-31.12.1996


title: Musta Paraati

text: Musta Paraati on helsinkiläinen rockyhtye, joka toimi vuosina 1981–1985 ja jälleen vuodesta 2015 alkaen. Yhtyettä pidetään suomalaisen goottirockin uranuurtajana.


title: Musta Paraati

text: Musta Paraati on kokenut useita miehistönvaihdoksia. Sen ensimmäisellä singlellä ”Romanssi” laulajana ja kitaristina toimi Jore Vastelin, basistina Panda Nikander, rumpalina Ykä Knuuttila ja syntetisaattoria soitti Jari Kääriäinen. Esikoisalbumilla "Peilitalossa" yhtyeeseen oli liittynyt kitaristi Saku Paasiniemi Joren keskittyessä laulamiseen. ”Johtaja”/”Jää” -singlellä laulajaksi oli vaihtunut General Njassa. Myrsky nousee -singlellä Knuutila, Kääriäinen ja Njassa olivat jättäneet yhtyeen ja laulajana toimi Epe Kronholm Lama-yhtyeestä ja rumpalina Sande Vettenranta Problems?-yhtyeestä. Sandea ennen rumpalina oli toiminut hetken aikaa Gabi Hakanen, joka ei kuitenkaan levyttänyt yhtyeen kanssa. Seuraavalla albumilla "Käärmeet" yhtyeeseen oli liittynyt Jesu Hämäläinen, joka soitti syntetisaattoreita. Yhtye hajosi pian levyn julkaisun jälkeen.


title: Musta Paraati

text: Vuonna 1987 Musta Paraati soitti reunion-keikan jolla esiintyivät Jore, Panda, Ykä ja Kääriäinen. Toisen reunion-keikan yhtye soitti Joren muistokonsertissa 1993. Vuonna 2001 Peilitalossa-albumin uudelleenjulkaisun yhteydessä soitettiin kaksi tribuuttikonserttia Tavastialla maaliskuussa ja Ankkarockissa kesällä, joilla yhtyeen jäsenistä mukana oli vain Saku. Kokoonpanossa soitti muun muassa Puka Oinonen ja Kaasu Karppinen. Solisteina toimivat Herra Ylppö, Kalle Ahola sekä aiemmalla keikalla Ville Valo. Ylpön yhtye Maj Karman kauniit kuvat levytti EP-levyn Mustan Paraatin kappaleita vuonna Vuonna 2004 ja Saku vieraili myös yhdellä yhtyeen keikalla. Marraskuussa 2014 Musta Paraati soitti salakeikan kokoonpanolla Saku, Ykä, Kääriäinen, Puka Oinonen ja Herra Ylppö.


title: Musta Paraati

text: Helmikuussa 2015 Musta Paraati ilmoitti esiintyvänsä saman vuoden Provinssirockissa kokoonpanolla Saku, Ykä, Panda, Kääriäinen ja Herra Ylppö ja suunnittelevansa myös uuden materiaalin julkaisemista. Ennen Provinssia yhtye soitti 16. toukokuuta salakeikan Nosturissa salanimellä "Pioneerit" ja esitti muiden muassa uudet kappaleet "Uusi musta" ja "Uudet juhlat". Yhtye soitti toisen keikan Pioneerit-nimellä Tampereen Klubilla 10. kesäkuuta. Yhtye soitti kesällä 2015 Provinssin lisäksi ainakin Ilosaarirockissa ja Qstockissa.


title: Musta Paraati

text: Toukokuussa 2015 Musta Paraati julkaisi singlen "Uusi musta" / "Uudet juhlat". Yhtye soitti 17. marraskuuta ensimmäistä kertaa historiassaan Tavastia-klubilla vuoden 2015 ainoan oikealla nimellään esittämänsä klubikeikkansa.


title: Musta Paraati

text: VUonna 2018 Musta Paraati julkaisi albumin "Black Parade" Laulajana on Jyrki 69, joka on osallistunut levyn sanoitus- ja sovitustyöhön.


title: Sodankäynnin toiminnalliset tasot

text: Sodankäynnin toiminnalliset tasot ovat eri tasoja, joihin sodankäyntiin liittyviä asioita jaetaan sen mukaan, kuinka laajasti ne vaikuttavat. Esimerkiksi tapahtumalla, joka vaikuttaa koko valtion sodankäyntiin sanotaan olevan "suurstrateginen vaikutus", kun taas yhden jalkaväkijoukkueen taisteluun vaikuttava asia on "taisteluteknisen tason vaikutus". Täten saatetaan puhua esimerkiksi strategisista, operatiivisista tai taktisista toimista taistelukentällä.


title: Sodankäynnin toiminnalliset tasot

text: Sodankäynnissä on viisi, kuusi toiminnallista ulottuvuutta, joista muodostuu oman ja vastustajan puolen kokonaisuus sekä niiden vahvuudet ja heikkoudet. Niitä toiminnallisia ulottuvuuksia ovat operatiivinen, logistinen, sosiaalinen, teknologinen ja organisatorinen ulottuvuus. Uuden sodankäynnin vallankumouksen mukana myös informaatio nousee sodankäynnin uudeksi, kuudenneksi toiminnalliseksi ulottuvuudeksi, tukitoimesta vaikuttamiskeinoksi kuten tuli tai joukot.


title: Sodankäynnin toiminnalliset tasot

text: Operatiivinen taso käsittelee sotavoiman käyttöä. Operatiivinen ulottuvuus on perinteisin sodankäynnin ulottuvuus. Se käsittää sotavoiman käyttöä eri tasoilla. Muun muassa Clausewitz näki sodan operatiivissosiaalisena ilmiönä. Operatiivisen tason hierarkkinen tasojärjestelmä muodostuu seuraavista tasoista:


title: Sodankäynnin toiminnalliset tasot

text: Logistinen taso, kyky luoda, siirtää ja ylläpitää sotavoimaa. Se, tai paremminkin sen käytössä olleet rajalliset voimat, lihas-, tuuli- ja vesivoimat, rajoittivat sodankäyntiä monella tavalla tuhansia vuosia, muun muassa sotajoukon kokoa. Vasta uudet voimat, höyryvoima rautateillä ja merillä, sekä lennätin muuttivat sodankäyntiä tässä suhteessa. Logistinen taso vaikutti ensimmäisen kerran ratkaisevasti sodankäyntiin Yhdysvaltain sisällissodan aikana 1861–1865. Siinä dominoi Pohjoisvaltioiden kyky luoda ja ylläpitää lukumääräisesti ylivoimainen sotavoima. Etelän operatiivisesti loistavat kenraalit jäivät pohjoisen massojen jalkoihin.


title: Sodankäynnin toiminnalliset tasot

text: Sosiaalinen tai psykologisyhteiskunnallinen taso käsittää ne ihmisten väliset ilmiöt, lähinnä tunteet, jotka syntyvät ihmisessä, tai ihmisten välillä taistelijaparissa, ryhmässä, komppaniassa, suuremmissa joukoissa päätyen aina valtioon, uskontoon, ideologiaan, ihmiskuntaan ja maailmankaikkeuteen asti. Sotilaallinen toiminta ei koskaan kohdistu vain aineellisiin voimiin; se kohdistuu aina yhtä aikaa moraalisiin voimiin, jotka antavat sodalle sen voiman ("life"), eikä näitä kahta voi erottaa.


title: Sodankäynnin toiminnalliset tasot

text: Teknologinen taso käsittää teknologiaa sodassa muun muassa kaikkien edellä mainittujen tasojen yhteydessä. Clausewitz toteaa, että, koska kaikilla sotaa käyvillä on lähes samanlainen tekniikka, teknologialla ei ole suurempaa merkitystä sodassa. Tämä piti paikkansa aina 1800-luvun puoliväliin saakka. Sitten höyryvoima, rautatiet, lennättimet, takaa ladattavat ja rihlatut kiväärit ja tykit muuttivat tilanteen. Alkoi noin sata viisikymmentä vuotta jatkunut sodankäynnin teknistyminen ja sen mukana tullut monimutkaistuminen.


title: Sodankäynnin toiminnalliset tasot

text: Organisatorinen taso käsittää muun muassa joukkojen organisaatioon, käskyvaltaan, johtosuhteisiin ja yhteistoimintaan liittyvät asiat. Organisaatio ja organisointi ovat erittäin tärkeitä, jopa tekniikkaa tärkeämpiä. Esimerkiksi Egyptin pyramidit ovat rakennuksina vaikuttavia, mutta ilmeisesti työn organisointiin liittyvä taso on ollut huomattavasti tekniikkaa oleellisempi. Eli noin 5 000 vuotta vanhalla tekniikalla pystyttiin luomaan nykyaikaakin hämmästyttäviä saavutuksia. Organisatorisen tason keskeinen kysymys on keskitetty vai hajautettu. Hajautettu taas liittyy keskeisesti tietoliikennetekniikkaan.


title: Sodankäynnin toiminnalliset tasot

text:
Informatiivinen taso voidaan nähdä kuudentena sodankäynnin toiminnallisena ulottuvuutena. Sodankäynnillä ja informaatiolla voidaan nähdä kolme suhdetta. Ne ovat:
Informaatio on aina ollut oleellinen tekijä sodankäynnissä. Muun muassa vastustajan doktriinin, aseiden, johtajien ja moraalin sekä taistelumaaston ja sään tunteminen ovat näitä tekijöitä. Informaatio oli aiemmin kuitenkin vain tukitoimi. Ilman sitä taistelun voittaminen oli täysin mahdollista. Informaatiotekniikka on ollut merkittävässä asemassa sodankäynnissä vasta hieman yli sata vuotta. Informaatiosodankäynti on vasta syntymässä.


title: Sodankäynnin toiminnalliset tasot

text: Lisäksi tekemiseen tarvitaan aina energiaa, tilaa ja aikaa.


title: Sodankäynnin toiminnalliset tasot

text: Jokaisessa sodassa ja sotajoukossa on ollut kyseiset ulottuvuudet ja tulee olemaan. Se miten eri ulottuvuudet painottuvat eri sodissa tai asevoimissa, vaihtelee. Joissakin sodissa jokin ulottuvuus on noussut muita merkittävämmäksi. Esimerkiksi toisen maailmansodan alku oli operatiivisen sodankäynnin, salamasodan ylivoimaa ja sen loppu logistisen sodankäynnin, massan juhlaa.


title: Sodankäynnin toiminnalliset tasot

text: Sota voidaan hävitä millä tahansa toiminnallisella tasolla tai niiden yhdistelmällä. On tärkeää ymmärtää vihollisen ja oma tilanne sodankäynnin eri toiminnallisilla tasoilla ja välttää vastustajan vahvoja ulottuvuuksia ja iskeä sen heikkoihin ulottuvuuksiin. Omassa toiminnassa tärkeää on tasaisuus, eli se, että muita tasoja heikompia kohtia ei ole. Tämä on kokonaisuuden ymmärtämistä ja hallintaa.


title: Sodankäynnin toiminnalliset tasot

text: Edellä mainittu edustaa sodankäynnin loogista tasoa. Paradoksaalista, suhteellisesta edusta syntyvää tasoa edustaa esimerkiksi se, että vastustajan vahvuuksia vastaan tulee hyökätä juuri siitä syystä, että ne ovat vahvuuksia, tai että teknisesti nopein ja suorin tie ei ole sitä vihollisen vaikuttaessa, koska myös vihollinen on nähnyt teknisesti nopeimman ja suorimman tien nopeimmaksi ja suorimmaksi ja maksimoinut omat vastatoimensa kyseiselle tielle.


title: Sodankäynnin toiminnalliset tasot

text: Oleellista on lisäksi, että oma sodankäynnin toiminnallinen ulottuvuuskokonaisuus muodostaa synergistisen kokonaisuuden. Oleellisinta on siis ensin sodankäynnin kokonaisidea. Esimerkiksi Saksan toisen maailmansodan aikainen salamasotadoktriini oli kokonaisidea, joka sisälsi synergiaa ainakin teknologisen, organisatorisen, psykologisen ja operatiivisen tason välillä.


title: Sodankäynnin toiminnalliset tasot

text:
Nykyaikaisen informaatiosodankäynnin uusi idea, synergistinen kokonaisuus on johtamissodankäynti, "Command and Control Warfare", C2W. Se pyrkii:
Johtamissodankäynnin ydin on synergia, joka saavutetaan tietoon liittyvällä, eli tärkeimmäksi nousseen ja monta kautta vaikuttavan sodankäynnin elementin koordinaatiolla.


title: Esa-Pekka Salonen

text: Esa-Pekka Salonen (s. 30. kesäkuuta 1958 Helsinki) on suomalainen kapellimestari ja säveltäjä. Hän on vielä kauden 2020–2021 loppuun saakka Lontoossa toimivan Philharmonia-orkesterin ylikapellimestari ja vuodesta 2020 lähtien San Franciscon sinfoniaorkesterin musiikillinen johtaja. Ennen Lontoota hän toimi Los Angelesin filharmonikkojen musiikillisena johtajana ja ylikapellimestarina.


title: Esa-Pekka Salonen

text: Salonen valmistui ylioppilaaksi vuonna 1977. Musiikillisen koulutuksensa hän sai Sibelius-Akatemiassa, missä häntä opettivat käyrätorvensoitossa Holger Fransman, säveltämisessä Einojuhani Rautavaara ja orkesterinjohdossa Jorma Panula vuosina 1973–1980. Salonen suoritti sävellyksen jatko-opintoja Italiassa Sienassa 1979 Franco Donatonin sekä Milanossa 1980–1981 Niccolò Castiglionin johdolla. Lukioaikanaan vuonna 1975 hän soitti käyrätorviosuuden Piirpauke-yhtyeen levyttämässä karjalaisessa kansansävelmässä "Konevitsan kirkonkellot".


title: Esa-Pekka Salonen

text: Salonen kuului nuorten säveltäjien perustaman Korvat auki -yhdistyksen perustajajäseniin ja toimi yhdistyksen ensimmäisenä puheenjohtajana.


title: Esa-Pekka Salonen

text: Salonen esiintyi kapellimestarina ensimmäisen kerran Radion sinfoniaorkesterin kanssa vuonna 1979. Vuosina 1979–1980 hän johti Ylioppilaskunnan Soittajia. Hän vieraili Kansallisoopperassa vuosina 1981–1982. Salosen kansainvälinen läpimurto kapellimestarina tapahtui vuonna 1983, kun häntä pyydettiin lyhyellä varoitusajalla johtamaan Lontoon Philharmonia-orkesteria, teoksena Gustav Mahlerin kolmas sinfonia. Hän oli myöhemmin orkesterin päävierailija vuosina 1985–1994.


title: Esa-Pekka Salonen

text: Vuosina 1985–1995 Salonen toimi Ruotsin radion sinfoniaorkesterin ylikapellimestarina. Hän oli vuosina 1985–1989 myös Oslon filharmonisen orkesterin päävierailija. Vuonna 1992 hänet valittiin Los Angelesin filharmonikkojen ylikapellimestariksi ja taiteelliseksi johtajaksi. Hän siirtyi vuonna 2008 Lontoon Philharmonia-orkesterin ylikapellimestariksi.


title: Esa-Pekka Salonen

text:
Salonen toimi Jean Sibelius -kapellimestarikilpailun tuomariston puheenjohtajana vuosina 1995, 2000 ja 2005.
Musical America nimesi Salosen vuoden 2006 muusikoksi. Vuonna 2009 hänelle ja viulisti Hilary Hahnille myönnettiin Grammy-palkinto parhaasta taidemusiikin solistin ja orkesterin yhteisesityksestä; levyllä Ruotsin radion sinfoniaorkesteri ja Hahn esittävät Arnold Schönbergin ja Jean Sibeliuksen viulukonsertot Deutsche Grammophonin taltioimina.


title: Esa-Pekka Salonen

text: New Yorkin filharmonikot on nimittänyt Salosen nimikkosäveltäjäkseen. Orkesteri esittää kaudella 2015–2016 Salosen teokset "LA Variations" ja "Karawane". Lisäksi Salonen kuratoi orkesterin uuden musiikin biennaalin NY Phil Biennalin vuonna 2016. Hän jatkaa edelleen Lontoon Philharmonia Orchestran ylikapellimestarina. Sopimus umpeutuu elokuussa 2017, eikä ole varma että hän haluaa jatkaa sitä, sillä hän keskittyy enemmän säveltämiseen.


title: Esa-Pekka Salonen

text: Salonen solmi elokuussa 2016 viiden vuoden mittaisen yhteistyösopimuksen Suomen kansallisoopperan ja -baletin kanssa. Hän toimii sen taiteellisena partnerina johtaen esityksiä ja toimien taiteellisena neuvonantajana. He esittävät myös Salosen sävellyksiä.


title: Esa-Pekka Salonen

text: Salonen on ollut vuodesta 1991 naimisissa Elisabeth Jane Pricen kanssa. Heillä on kolme lasta, joista esikoistytär on syntynyt Tukholmassa, toinen tytär ja poika Yhdysvalloissa. Vuoden 2017 tammikuussa Jane Salonen jätti avierohakemuksen Los Angelesissa Yhdysvalloissa. Perhellä on asunnot Los Angelesissa ja Lontoossa sekä kesäpaikka Sipoossa.


title: Eksponenttijakauma

text: Eksponenttijakauma on muistinmenetysominaisuuden omaava ja Poisson-prosessin insidenssien välisen ajan jakauma.


title: Eksponenttijakauma

text:
Eksponenttijakauma on jatkuva, ja sen arvojoukko on positiivisten reaalilukujen joukko. Jos satunnaismuuttuja formula_1 on "eksponenttijakautunut", merkitään
formula_2
Parametri formula_3 on jakauman odotusarvon käänteisluku. Tiheysfunktio on arvojoukossa
formula_4
ja kertymäfunktio
formula_5
Odotusarvo ja varianssi ovat formula_6 ja formula_7


title: Eksponenttijakauma

text:
Eksponenttijakaumalla on niin kutsuttu muistinmenetysominaisuus, eli jos formula_8, niin
formula_9
Siis jos formula_1 on esimerkiksi elinaika, niin muistinmenetysominaisuuden mukaan jäljellä oleva elinaika ei riipu iästä. Jatkuvista jakaumista vain eksponenttijakaumalla on muistinmenetysominaisuus.


title: Χ²-jakauma

text: \Gamma\left(\frac{k}{2}\right)}\; x^{\frac{k}{2}-1} e^{-\frac{x}{2}}\,


title: Χ²-jakauma

text:
formula_5-jakauma on tilastotieteen testeissä käytetty jakauma. Jos satunnaismuuttujat formula_6 ovat riippumattomia ja standardinormaalijakautuneita, niin niiden neliöiden summa on formula_5-jakautunut "n":llä vapausasteella. Jos formula_8, on siis
formula_9


title: Χ²-jakauma

text:
Jakauman parametri formula_10 on positiivinen kokonaisluku. formula_5-jakauma on jatkuva, ja sen arvojoukko on positiivisten reaalilukujen joukko. Tiheysfunktio on arvojoukossa
formula_12
jossa formula_13 on Eulerin gammafunktio.


title: Χ²-jakauma

text: Kertymäfunktiota formula_14 ei voi yleisessä tapauksessa esittää suljetussa muodossa.


title: Χ²-jakauma

text: Odotusarvo ja varianssi ovat formula_15 ja formula_16


title: Χ²-jakauma

text:
formula_5-jakauma on gammajakauman erikoistapaus:
formula_18


title: Sähkökitara

text: Sähkökitara on 1930-luvulla akustisesta kitarasta kehitetty kitara, jossa ovat sähkömagneettiset mikrofonit, jotka muuttavat kielten värähtelyn sähköisiksi signaaleiksi. Nämä signaalit vahvistetaan ulkoisella, kitaraan kaapelilla kytketyllä kitaravahvistimella kuuluvaksi ääneksi. Tästä nimitys "sähkö"kitara. Sähkökitaraa voi toki soittaa myös ilman vahvistinta jolloin sen ääni on kaikukopan puuttuessa hyvin hiljainen, eikä sointi vastaa vahvistimen läpi soitettua signaalia.


title: Sähkökitara

text: Sähkökitarassa voi käyttää teräksestä tai rauta-nikkeli -lejeeringistä, tai muista sitkeistä, vetojännitystä hyvin kestävistä, ferromagneettiset ominaisuudet omaavista metalliseoksista valmistettuja kieliä. Tämä nimenomaan sähkömagneettisten mikrofonien takia: ne eivät reagoi lainkaan "ääneen" vaan ainoastaan "magneettiseen värähtelyyn" jollaista metallikielet synnyttävät. Sähkökitaraan on mahdollista kytkeä myös erilaisia efektipedaaleja, jotka lisäävät kitaran ääneen efektejä. Tällaisia ovat esim. särö-, kaiku- ja tremolopedaalit.


title: Sähkökitara

text: Sähkökitara on hyvin merkittävä ja monikäyttöinen soitin populaarimusiikissa, ja soitinta käytetään hyvin monissa erilaisissa musiikin tyylilajeissa, kuten esimerkiksi kantrissa, metallissa, jazzissa ja bluesissa. Suomessa sähkökitarat tulivat tunnetuksi rautalankamusiikin myötä.


title: Sähkökitara

text: Vaikka sähkökitara yhdistyykin ihmisten mielissä nykyään ennen kaikkea rockiin ja metallimusiikkiin jotka perustuvat suurimmalta osalta juuri sähkökitaran särösoundiin, sähkökitaran ottivat alun perin käyttöön nimenomaan jazzkitaristit.


title: Sähkökitara

text: Ensimmäiset sähköisesti vahvistetut kitarat olivat havaijinkitaroita, eli niin sanottuja steel-kitaroita. Havaijin musiikki oli varsin suosittua 1920- ja 30-luvuilla. Nationalin resonaattorikitaroihin metalliosia valmistanut Adolph Rickenbacker tapasi 1920-luvun lopulla George Beauchampin ja Paul Barthin, jotka olivat askaroineet sähkömagneettisen mikrofonin parissa. Yhteistyössä he valmistivat ensimmäiset sähköiset havaijinkitarat 1930-luvun alussa.


title: Sähkökitara

text: Toinen linja nykyisiin sähkökitaroihin syntyi, kun f-aukkoisiin akustisiin kitaroihin asennettiin mikrofoni. Ongelmana oli äänen kierto vahvistimen ja mikrofonin välillä, mikä ilmeni ankarana ulinana. Ensimmäisenä kierto-ongelman ratkaisi Les Paul rakentaessaan ensimmäisen umpirunkoisen sähkökitaran 1941. Hän yritti saada soitinvalmistaja Gibsonin valmistamaan sitä, mutta he eivät olleet tuolloin vielä kiinnostuneita asiasta.


title: Sähkökitara

text: Samojen ongelmien kanssa kamppaillut Leo Fender päätyi hiukan myöhemmin samaan ratkaisuun kuin Les Paul. Tästä syystä ensimmäinen myyntiin tullut umpirunkoinen sähkökitara oli Fender Broadcaster 1948, jota valmistetaan nykyisin miltei muuttumattomana nimellä Telecaster. Kitarassa oli yksikelainen mikrofoni, joka muutti kielten värähtelyt sähköisiksi signaaleiksi. Sähkösignaali kulkee sähköjohdinta pitkin vahvistimeen. Fender esitteli pian myös Stratocaster-mallin, jonka myöhemmin tekivät tunnetuksi muun muassa Jimi Hendrix, Eric Clapton, Yngwie Malmsteen, Hank Marvin ja Ritchie Blackmore.


title: Sähkökitara

text: Fender Broadcasterin ilmestyttyä Gibson otti yhteyttä Les Pauliin. Gibson esitteli vuonna 1952 Les Paul -mallinsa, jossa oli yksikelaiset P-90 -mikrofonit, jotka 1957 korvattiin kaksikelaisilla humbucker-mikrofoneilla, joille ominaista oli suurempi ulostulo, hurinattomuus ja paksu soundi.


title: Sähkökitara

text: Puoliakustiset sähkökitarat pysyivät countrymuusikkojen suosiossa. Gibson pyrki vähentämään 1950-luvulla värähtelevään kanteen liittyvää kierto-ongelmaa ohentamalla koppaa. Tällaisiin malleihin kuuluu esimerkiksi Gibson ES-335.


title: Sähkökitara

text: Sähkökitaroita on olemassa erikseen vasenkätisille, jotka soittavat kitaraa siten, että oikea käsi poimii sävelet otelaudalta vasemman sijaan. Nämä kitarat ovat symmetrisiä vastapareja oikeakätisten kitaroista. Jotkut vasenkätiset kitaristit, tunnetuimpana Jimi Hendrix, soittivat välillä myös oikeakätisten kitaraa. Tällöin kitarasta vaihdetaan kielien paikat, jotta kielten järjestys jäisi samanlaiseksi kuin normaalisti soitettaessa. Albert King, Otis Rush ja Dick Dale sen sijaan ovat kehittäneet soittotyylin, jossa kielet jätetään kääntämättä, ja ohuemmat kielet jäävät ylimmiksi.


title: Sähkökitara

text: Ensimmäisen sähkökitaraäänitteen teki jazzkitaristi George Barnes Chicagossa 1. maaliskuuta 1938. Joskus ensimmäiseksi levyttäjäksi on mainittu myös kitaristi Eddie Durham, mutta hänen levytyksensä on tehty 15 päivää myöhemmin. Näitä kitaristeja merkittävämmäksi pioneeriksi nousi kuitenkin nuorena kuollut kitaristi Charlie Christian, joka tutustui soittimeen Durhamin välityksellä. Myös blues-musiikissa sähkökitara omaksuttiin käyttöön jo varhain. Bluesissa merkittävin pioneeri oli T-Bone Walker, joka levytti ensimmäiset sähkökitarasoolonsa vuonna 1942. Rock-musiikissa kitara oli mukana jo alusta alkaen. Se omaksuttiin siihen rhythm and blues -musiikista. Merkittävimpänä rock-kitaran pioneerina on pidetty yleensä Chuck Berryä. Etenkin rock- ja metallimusiikille tyypillinen särösoundi alkoi yleistyä 1960-luvun puolivälin jälkeen. Kenties tärkein särösoundin popularisoija oli The Kinks yhtyeen kitaristi Dave Davies.


title: Sähkökitara

text: Perinteisten, yksikelaisia mikrofoneja käyttävien, sähkökitaroiden elektroniikka on altis ulkoisille häiriöille. Kitaran mikrofoneissa on useita tuhansia kierroksia antennina toimivaa käämilankaa, sekä kitaran muu elektroniikka on usein suojaamatonta tai huonosti suojattua. Ulkoiset sähkömagneettiset häiriöt indusoituvat kitaran elektroniikkaan ilmeten häiriöääninä äänisignaalin seassa. Usein pahimmiksi häiriölähteiksi mainitaan mm. loisteputket ja neonvalot. Häiriöiden ongelmallisuutta lisää kitaran huono signaali-kohinasuhde; passiivisten mikrofonien tuottama jännite on tyypillisesti joitakin satoja millivoltteja, jolloin suhteellisen pienetkin häiriöt erottuvat äänisignaalin seasta.


title: Sähkökitara

text: Yksikelaisten mikrofonien hurinaongelma ratkesti 1955, jolloin Seth Lover ja Ray Butts kehittivät (toisistaan riippumatta) kaksikelaisen mikrofonin, joka kumoaa ulkoiset häiriöt. Lisäksi usein kitaran elektroniikka- ja mikrofonisyvennykset (sekä mahdollisesti elektroniikkasyvennyksen päällä oleva pleksi) suojataan esimerkiksi alumiini- tai kupariteipillä, tai johtavalla maalilla. Vaihtoehto elektroniikkasyvennysten suojaamiseen on suojatun koaksiaalikaapelin käyttäminen kitaran johdotuksissa.


title: Sähkökitara

text: Kitaran elektroniikan maa on tyypillisesti kytketty kitaran tallaan tai muuhun metalliosaan, jolla on galvaaninen yhteys kieliin. Kitaran soittaja siis maadoittaa kitaran koskiessaan kieliin. Eräs keino häiriöiden vähentämiseen on kitaran sisäisten maalenkkien minimointi kytkemällä eri komponenttien maadoitukset tähteen ketjuttamisen sijaan.


title: Sähkökitara

text: Myös kitaran häiriösuojaukseen käytetty johtava teippi tai maali kytketään yleensä kitaran maadoitukseen. Häiriösuojauksen kytkeminen kitaran signaalimaahan tosin mahdollistaa samalla myös maadoituksen kautta johtuvat häiriöt. Suljettu, johtava kuori kitaran elektroniikan ympärillä toimii kuitenkin Faradayn häkkinä, joka tulisi kytkeä erilliseen häiriösuojamaahan, jotta vältytään signaalitielle maadoituksen kautta kytkeytyviltä häiriöiltä. Kitarassa ei erillistä häiriösuojamaata ole tarjolla, joten Faraday häkki voidaan myös jättää maadoittamatta.


title: Rumpusetti

text: Rumpusetti on 1900-luvun alkupuoliskolla kehitetty, muodostelmaan aseteltu kokoelma lyömäsoittimia, joita rumpali soittaa. Useimmiten rumpusettiin kuuluu virvelirumpu, yksi tai useampi tom-tom, lattiatomi, bassorumpu ja lautaset.


title: Rumpusetti

text: Moderni viidestä rummusta koostuva rumpusetti (virveli, 3 tomia, bassorumpu) sai muotonsa 1960-luvulla. Yleisin "shell-pack" sisältää halkaisijaltaan 20-tuumaisen bassorummun, 10-, 12- ja 14-tuumaiset tom-tomit, 14-tuumaisen virvelin sekä kolme lautasta, jotka ovat useimmiten 14-, 16- ja 20-tuumaiset. Rummustoja löytyy käyttötarkoituksen mukaan pienistä jazzin soittoon käytetyistä seteistä isoihin metallimusiikissa käytettyihin setteihin. Bassorumpua poljetaan pedaalilla, mutta muita rumpuja sekä symbaaleja lyödään kapuloilla tai vispilöillä.


title: Rumpusetti

text: Rumpusetti syntyi Yhdysvaltojen eteläosissa, kun afrikkalaisperäisen väestön (orjien) musiikki- ja soittokulttuuri kohtasi eurooppalaisperäisen musiikki- ja sotilassoittokuntakulttuurin. Yhdysvaltain sisällissodan jäljiltä alueella oli paljon sotilassoittokuntien jälkeensä jättämiä soittimia, myös virveli- ja bassorumpuja sekä käsisymbaaleja. Virveliä kutsuttiin myös pikku- tai marssirummuksi. Näitä soittimia afrikkalaiset ottivat käyttöönsä osin siksi, että heidän omat perinnesoittimensa eivät olleet sallittuja.


title: Rumpusetti

text: Jo 1800-luvun puolella keksittiin laittaa bassorumpu maahan, siihen asti se oli ollut hihnoilla kiinni soittajassa. Bill Ludwig ja eräät muut kehittivät maassa olevaan bassorumpuun pedaalin jo 1900-luvun alussa, virvelirummulle oli tuolloin jo teline. Näin rumpali saattoi istua soittaessaan. Bassorummun päällä oli usein myös erilaisia lehmänkellon ja puupenaalin tapaisia lyömäsoittimia, joilla soittoa väritettiin. Myöhemmin settiin lisättiin ns. lattia-tomi ja rumpujen kehäkoon pienentyessä myös bassorumpuun kiinnitettävä pikku-tomi.


title: Rumpusetti

text: Vasta 1920-luvulla syntyi Hi-Hat (haitsu/haikka), jonka esiasteena oli ns. sock symbals, joka koostui maassa olevasta ja jalkaan kiinnitetystä symbaalista, jota jalalla soitettiin. Hi-hatin hyvä puoli oli se, että sen teline oli niin korkea, että sitä saattoi soittaa jalkapedaalin lisäksi kapuloilla. Sen aikaiset pellit eli symbaalit olivat melko isoja halkaisijaltaan (n. 20" ja yli), varsinaisia Crasheja ei aluksi ollut ja komppipellin virkaa hoiti nykyistä China- eli kiinapeltiä muistuttava symbaali.


title: Rumpusetti

text: Rumpusetin tärkein osa on virveli- eli pikkurumpu (), jota pidetään jalkojen välissä telineessä. Virveli on marssimusiikista tuttu rämisevää ääntä tuottava rumpu. Räminä saadaan aikaan metallisista jousista muodostuvalla virvelimatolla, joka nostetaan virvelikoneiston avulla rummun alakalvoa vasten.


title: Rumpusetti

text: Maton kireyttä voi säätää ja sen saa kokonaan pois käytöstä mattokoneistolla. Virvelin halkaisijat vaihtelevat yleensä välillä 12"–15" (tuumaa), yleisin koko on 14". Syvyys vaihtelee välillä 3"–8", yleensä 5"–6,5". Hyvin pienen halkaisijan virveliä sanotaan sopraanovirveliksi ja matalat virvelit ovat nimeltään pikkolovirveleitä. Virveleitä valmistetaan metallista tai puusta, lähinnä koivusta tai vaahterasta.


title: Rumpusetti

text: Bassorumpu () makaa kyljellään ja sitä soitetaan jalalla poljettavalla pedaalilla, joka kiristetään bassorummun vanteeseen. Bassorumpuja saattaa olla rumpusetissä kaksikin kappaletta tai vastaavasti yhtä bassorumpua voidaan soittaa ns. tuplapedaalilla, jolloin on mahdollista soittaa molempia jalkoja käyttäen tavanomaista nopeampia bassorumpukuvioita. Bassorummun halkaisija vaihtelee välillä 16"–30", mutta yleisimmät koot ovat 18", 20" ja 22" (melko usein myös 24"). Syvyys on välillä 14"–20".


title: Rumpusetti

text: Hi-hat-lautaset kiinnitetään hi-hat-telineeseen niin, että toinen makaa huovan päällä kupu alaspäin vapaana ja toinen kiristetään kupu ylöspäin ns. lukkoon (). Lukko kiinnitetään pystysuoraan tankoon, jonka liikettä ohjataan hi-hat-pedaalilla. Ääni voi olla lyhytsointinen, kun lautaset on puristettu täysin yhteen, tai pidempään kahiseva ja suhiseva, jos lautaset ovat toisistaan täysin erillään, tai mitä vain tältä väliltä. Hi-hattia soitetaan myös pedaalilla, jolloin saadaan jälleen erityyppinen ääni. Kyseinen tyyli on suosittu jazz musiikissa, jossa pedaalia painetaan 4/4 tahtilajin 2 ja 4 iskulla.


title: Rumpusetti

text: Rumpusetissä on näinä päivinä yleensä vähintään yksi pikku tom-tom ( tai "rack tom") ja yksi lattia-/iso tom-tom (). Useammat tom-tomit mahdollistavat laaja-alaisemmat "fillit". Pienet tomit on kiinnitetty omaan telineeseen, bassorumpuun, lautastelineeseen tai räkkiin. Niiden halkaisija vaihtelee välillä 6"–14" ja syvyys on n. 6"–12". Lattiatomit (iso tom) seisovat omilla jaloillaan tai ne on kiinnitetty lautastelineeseen tai räkkiin. Niiden halkaisija vaihtelee välillä 14"–18" ja syvyys välillä 12"–16".


title: Rumpusetti

text: Tärkein symbaali hi-hatin lisäksi rumpusetissä on ride-symbaali, jolla nimensä mukaisesti "ratsastetaan", eli soitetaan kapulan päällä symbaalin "selkään", ei reunaan. Reunaan lyöntiä kutsutaan "crashaamiseksi". Ride on kiinnitetty joko bassorummussa olevaan telineeseen tai omaan telineeseen (). Riden koko on yleensä välillä 18"–24". Seteissä on yleensä myös ainakin yksi crash-symbaali eli aksenttisymbaali. Sitä käytetään korostuksiin eli aksentteihin. Koko on yleensä välillä 14"–20". Muita symbaaleja ovat pienikokoinen splash(koko 6"-12"), sekä käsin tehty "china" symbaali(koko 8"-27"). Muita symbaaleja ovat mm. bell, chinasplash ja stack. Symbaaleja voi olla vielä monia erilaisia, sillä rajoituksia ei ole.


title: Epäsymmetrinen sodankäynti

text: Epäsymmetrinen sodankäynti tarkoittaa sodankäyntiä kahden voimasuhteiltaan epäsuhtaisen vihollisen välillä. Nykyaikaisessa sotilaallisessa ajattelussa epäsymmetrisellä sodankäynnillä tarkoitetaan myös tilanteita jossa molemmat osapuolet käyttävät erilaisia strategioita.


title: Epäsymmetrinen sodankäynti

text: Käsitettä käytti ensimmäisenä Andrew J.R. Mack vuonna 1975 artikkelissaan "Why Big Nations Lose Small Wars" () World Politics -lehdessä.


title: Kertoma

text: Positiivisen kokonaisluvun formula_1 kertoma on luvun formula_1 ja kaikkien sitä pienempien positiivisten kokonaislukujen tulo, ja se merkitään formula_3. Esimerkiksi


title: Kertoma

text: Kertoma kuvaa äärellisen joukon alkioiden permutaatioiden lukumäärää: esimerkiksi 4 ihmistä voivat olla jonossa 24 eri tavalla.


title: Kertoma

text: Kertoma voidaan yleistää luonnollisilta luvuilta kompleksilukuihin saakka, tavallisin yleistys on gammafunktio.


title: Kertoma

text: Merkinnän formula_3 esitti ranskalainen matemaatikko Christian Kramp vuonna 1808.


title: Kertoma

text: Kertomaa käytetään yleensä pitkien kertolaskujen esittämiseen esm.


title: Kertoma

text:
Luvun formula_1 kertoma määritellään seuraavasti:
formula_9 kaikilla luonnollisilla luvuilla formula_1.
Esimerkiksi
formula_11.
On lisäksi määritelty, että formula_12, koska tyhjä tulo on formula_13.
Luvun formula_1 kertomaa ei ole määritelty negatiivisille luvuille tai desimaaliluvuille, ainoastaan luonnollisille luvuille.


title: Kertoma

text: Kertoma kasvaa varsin nopeasti. Monilla laskimilla saatu likiarvo 69:n kertomasta, (formula_15) on jo yli triljoonakertaisesti ihmiskunnan arvioimaa tunnetun maailmankaikkeuden atomimäärää suurempi.


title: Kertoma

text:
Kertomaa voi approksimoida Stirlingin kaavalla:
formula_16.
Lisäksi kaikilla luonnollisilla luvuilla formula_1 on voimassa arvio
formula_18.
Stirlingin kaava on suljetussa muodossa olevana numeerisesti nopea käsitellä ja suhteellisesti tarkka suurilla arvoilla. Esimerkiksi:


title: Kertoma

text:
Kertomilla on monia sovellutuksia lukuteoriassa. Erityisesti formula_3 on jaollinen kaikilla lukua formula_1 pienemmillä ja yhtäsuurilla alkuluvuilla. Siitä seuraa, että formula_21 on yhdistetty luku, jos
formula_22.
Vahvempi tulos on Wilsonin lause, jonka mukaan
formula_23,
jos formula_24 on alkuluku.
Ainoa kertoma, joka on myös alkuluku, on 2. On kuitenkin olemassa monia alkulukuja muotoa formula_25. Näitä alkulukuja kutsutaan kertoma-alkuluvuiksi.


title: Kertoma

text:
Kertomafunktion arvo voidaan laskea kaavasta
formula_26,
missä luvut formula_24 ovat alkulukuja.


title: Binomikerroin

text:
Binomikerroin on kombinaatioiden laskemiseen käytetty kaksiparametrinen funktio. Jos formula_1 ja formula_2, niin binomikerroin
formula_3. Tämä luku osoittaa, kuinka monella eri tavalla formula_4 alkiota käsittävästä joukosta voidaan poimia sellainen osajoukko, jossa on formula_5 alkiota.


title: Binomikerroin

text: Esimerkiksi neljästä henkilöstä (A, B, C ja D) voidaan valita kaksi henkilöä kuudella tavalla: AB, AC, AD, BC, BD ja CD. Näiden sisäisellä järjestyksellä (permutaatio) ei ole väliä.


title: Binomikerroin

text: Täten: formula_6.


title: Binomikerroin

text: Useissa laskimissa sama toiminto on nimeltään nCr (esim. nCr(4,2) ).


title: Binomikerroin

text: Binomikertoimille pätevät seuraavat yleiset säännöt:


title: Binomikerroin

text: Pascalin sääntö osoittaa, että binomikertoimen arvot voidaan lukea Pascalin kolmiosta niin, että n vastaa kolmion rivinumeroa, ja k binomikertoimen järjestysnumeroa rivin reunasta laskien.


title: Binomikerroin

text: Nimitys binomikerroin johtuu siitä, että samat luvut esiintyvät myös kertoimina, kun binomi korotetaan kokonaislukupotenssiin ja saatu lauseke kehitetään polynomiksi, esimerkiksi:


title: Binomikerroin

text:
Korvaamalla kertoma gammafunktion avulla, voidaan binomikerroin laajentaa positiivisille reaaliluvuille ja joillekin negatiivisille reaaliluvuille määritellyksi. Negatiivinen binomikerroin on kuitenkin
formula_15
Yleisesti on voimassa, että jos formula_16, niin formula_17.


title: Binomikerroin

text: Binomikertoimelle formula_18 on voimassa seuraavat arviot:


title: Sodankäynnin perusfunktiot

text: Sodankäynnin perusfunktiot ovat sodankäynnin toimintoja, jotka ovat esiintyneet sodissa vuosisatoja. Näinä voidaan nähdä esimerkiksi huolto, viestitys, tietojen keruu, johtaminen, suojautuminen yllätyshyökkäykseltä, taistelukosketus, liike, suoja ja isku.


title: Sodankäynnin perusfunktiot

text: Muuten sodankäynnin funktiot, kuten jalkaväki, ratsuväki, tykistö ovat kehittyneet lukumääräisesti seuraavasti:


title: Sodankäynnin perusfunktiot

text: Jos em. funktiot on koordinoitava kaikki toisiinsa, kehitys merkitsee erittäin suurta prosentuaalista kasvua sodankäynnin monimutkaisuudessa Napoleonin ajoista vuoteen 1991 mennessä.


title: Sodankäynnin perusfunktiot

text: McKnight, C. E.: "Control of Joint Forces". AFCEA International Press, USA 1989. s. 12, DePuy, W. E.: "Concepts of Operation..."


title: Luettelo hallitsijasuvuista

text: Eri maita on hallinnut erinäinen joukko dynastioita, jotka ovat jättäneet jälkensä näiden maiden historiaan. Dynastioiden katsotaan perinteisesti jatkuvan vain miesjohtoisesti ja primogenituuraa (esikoisoikeutta) korostaen.


title: Luettelo hallitsijasuvuista

text: Tässä luettelossa on ensin ilmoitettu maa ja sen jälkeen sitä hallinneet dynastiat.


title: Luettelo hallitsijasuvuista

text: kts. Kiinan dynastiat


title: Narodnaja volja

text: Narodnaja volja () oli elokuussa 1879 perustettu venäläinen poliittinen järjestö, joka vaati Venäjän demokratisoimista.


title: Narodnaja volja

text: Ohjelmaan kuuluivat muun muassa demokraattisten instituutioiden toteuttaminen, perustuslakia säätävän kokouksen koolle kutsuminen, yleinen äänioikeus, pysyvä kansanedustuslaitos, sananvapaus, painovapaus, omantunnonvapaus sekä maan siirtäminen maaorjuudesta vapautetuille talonpojille.


title: Narodnaja volja

text: Samana päivänä kuin Aleksanteri II allekirjoitti perustuslakiluonnosta Vera Fignerin johtamaan Narodnaja voljaan kuuluva puolalainen aktivisti Ignacy Hryniewiecki heitti pommin Katariinankanavan sillalla Aleksanteri II:n vaunuja kohti, joka kuoli saamiinsa vammoihin Talvipalatsissa. Narodnaja voljan terroristit olivat tehneet tätä ennen jo seitsemän epäonnistunutta murhayritystä keisaria vastaan.


title: Narodnaja volja

text: Nadodnaja voljan johdossa toimi toimeenpaneva komitea, jossa olivat jäseninä muun muassa Aleksandr Mihailov, Nikolai Morozov, Andrei Željabov, Aleksandr Kvjatkovski, Sofja Perovskaja, Vera Figner, Mihail Frolenko, Lev Tihomirov, Marija Ošanina, Anna Jakimova ja Gesja Gelfman. Liike levisi noin 50 kaupunkiin Venäjällä. Niissä muodostettiin paikallisia klubeja. Jäseniä liikkeeseen kuului noin 500, mutta sitä kannatti yhteensä noin 2 000 henkilöä. Järjestö julkaisi alkaen 1. lokakuuta 1879 aina lokakuuhun 1885 omaa lehteä, jonka nimi oli myös Narodnaja volja.


title: Savolaismurteet

text: Savolaismurteet ovat suomen kielen itämurteita, joiden alue on niiden nimestä huolimatta paljon laajempi kuin pelkkä Savo: se käsittää myös Keski-Suomen, Pohjois-Karjalan, Kainuun, Etelä-Pohjanmaan itäisimpiä pitäjiä sekä pääosan Koillismaasta.


title: Savolaismurteet

text: Edellä mainittuihin alamurteisiin luokitellaanSavolaismurretta kirjallisessa tuotannossaan käyttäneisiin kirjailijoihin on kuulunut muiden muassa Kalle Väänänen.


title: Savolaismurteet

text: Sarjakuvassa savolaismurteita on käytetty muiden muassa Jorma "Jope" Pitkänen sarjakuvassa Näkymätön Viänänen.


title: Savolaismurteet

text: Useissa elokuvissa on kuultu savon murretta. Tunnettu savolaismurteen käyttäjä on näyttelijä Esa Pakarinen, jonka savolaismurretta puhuviin hahmoihin kuluu muiden muassa Severi Suhonen. Jopa itse Pekka Puupää puhui savon murretta ensimmäisestä elokuvasta lähtien 1953, kun häntä esitti Esa Pakarinen. Muita tällaisia elokuvia on mm. Napapiirin sankarit.


title: Savolaismurteet

text: Savolaismurteeita on Suomessa käytetty sekä taide- että kevyessä musiikissa. Taidemusiikista tunnetaan Aaro Jalkasen alkujaan virolaisen kuorolaulun sävelmään kirjoittama "Kallavesj". Kevyessä musiikissa Savolaismurretta ovat käyttäneet muiden muassa säveltäjä ja sanoittaja Eino Kettunen, jonka tunnettuja savolaismurteella sanoitettuja kappaleita ovat muiden muassa Joensuun Elli ja 2000-luvulla myös internet-ilmiönä tunnetuksi tullut Ievan polkka, sekä näyttelijä Esa Pakarinen, jonka esittämiin tunnettuihin kappaleisiin kuluu muiden muassa Lentävä kalakukko, 1900-luvun loppuvuosikymmeninä savolaismurretta on käyttänyt lauluissaan laulaja-lauluntekijä Jaakko Teppo. Huumorimusiikkia savolaismurteella ovat esittäneet myös huumoriryhmä Halavatun papat, ja sen johtohahmo Jamppa Kääriäinen. Vuonna 2006 ensimmäisen pitkäsoittonsa julkaisi Verjnuarmu, joka omien sanojensa mukaan "yhistää mussiikissaan savon ylen kaaniin murteen raskaaseen tuomijopäevän soetantaan".


title: Savolaismurteet

text: Vuonna 2013 Helsingin yliopistossa hyväksyttiin ensimmäistä kertaa kokonaan savolaismurteella kirjoitettu kandidaatintutkielma. Jani Koskisen itäisiin savolaismurteisiin kuuluvalla Keski-Karjalan seudun murteella kirjoitetun "tutkiilman" aihe on saamelaiskielten vaikutus skandinaavisiin kieliin. Omien sanojensa mukaan Koskinen halusi tutkielmansa kielivalinnalla osoittaa, että "suomen kirjakielj ei ou millään laila paremppoo tahe oikkiimppoo kieltä kunj mikkään murre, ja mikä tahhaa murre soppii mihen tahhaa käyttöyhteytteen." Vuonna 2018 Helsingin yliopistossa hyväksyttiin Koskisen niin ikään savolaismurteella kirjoittama pro gradu -tutkielma.


title: Kaakkoismurteet

text: Kaakkoismurteet eli niin sanottu ”Karjalan murre” on Kaakkois-Suomessa puhuttava suomen kielen murreryhmä. Ennen toista maailmansotaa kaakkoismurteita puhuttiin koko Karjalankannaksen alueella, Laatokan Karjalassa ja Inkerinmaalla.


title: Kaakkoismurteet

text: Kaakkoismurteet voidaan jakaa neljään eri pääryhmään: varsinaisiin kaakkoismurteisiin, Lemin seudun välimurteisiin eli Lounais-Saimaan murteisiin, Sortavalan seudun välimurteisiin ja Inkerin suomalaismurteisiin. Kaakkoismurteiden pohja on muinaiskarjalassa ja niitä puhutaan ja puhuttiin alueilla, jotka ennen keskiajan rajanmuutoksia, kuten Pähkinäsaaren rauhaa vuonna 1323 tai 1500- ja 1600-lukujen rajansiirroksia kuuluivat muinaiseen Karjalaan.


title: Kaakkoismurteet

text: Kaakkoismurteille ominaista ovat muun muassa läheisyys karjalan kieleen ja inkeroiskieleen, lähes kaikissa alamurteissa esiintyvät "mie"- ja "sie"-pronominit, yleiskielen "d":n vastineena on kato, yleinen "loi"-monikko, liudennuksen esiintyminen ja runsaslukuiset venäjästä lainatut sanat, sisämaan kaakkoismurteissa paitsi ensi tavun myös jälkitavujen avarat vokaalit ovat diftongiutuneet samantapaisesti kuin karjalan kielessä, suom. "aa" kaakkoism. "oa", "ua" jne, esimerkiksi "loat'imoa" / "luat'imua" (yleisk. puhumaan), "veniese" t. "venniese" (yleisk. veneeseen; veneensä) jne. Savolaismurteista kaakkoismurteet erottaa muun muassa välivokaalien eli svaa-vokaalin puuttuminen, diftongireduktion puuttuminen ja vokaaliyhtymien -"ea" ja -"eä" muuntuminen ("korkea" → "korkia"; "pimeä" → "pimiä") useimmissa alamurteissa.


title: Kaakkoismurteet

text: Kaakkoismurteiden historiallinen puhuma-alue ulottuu Virolahdelta, Miehikkälästä ja Luumäeltä Karjalankannaksen kautta Inkerinmaalle. Pohjoisimpia pitäjiä ovat Savitaipale, Taipalsaari, Ruokolahti ja Parikkala.


title: Kaakkoismurteet

text: Kaakkoismurteiden tunnusmerkkejä ovat:


title: Kaakkoismurteet

text: Äännepiirteitä:


title: Kaakkoismurteet

text: Muoto-opillisia piirteitä:


title: Kaakkoismurteet

text: Sanastopiirteitä:


title: Kaakkoismurteet

text: Varsinaiset kaakkoismurteet jaetaan kahteen pääryhmään: savakko- ja äyrämöismurteisiin ja edelleen ne voi jakaa lähes pariinkymmeneen paikallismurteeseen. Suomessa puhtaimpia äyrämöismurteita puhuttiin Länsi-Kannaksella ja tyypillisimpiä savakkomurteita Itä-Kannaksella Pähkinäsaaren rauhan rajan itäpuolella. Suomenpuoleisen Karjalankannaksen väestö evakuoitiin toisessa maailmansodassa muualle Suomeen ja asutettiin ympäri maata. Varsinaiset kaakkoismurteet elävät ja siirtyvät uusille sukupolville lähinnä vain Suomen Etelä-Karjalassa. Nykyisin yleiskielen ja toisaalta myös savolaismurteiden vaikutus on voimakas.


title: Kaakkoismurteet

text: Lemin seudun välimurteita eli Lounais-Saimaan murteita puhutaan ja puhuttiin lähinnä entisestä Taipaleen suurpitäjästä itsenäistyneissä pitäjissä, tarkemmin ottaen Lemillä, Savitaipaleen eteläosassa ja Taipalsaarella. Savitaipaleen pohjoisosassa puhutaan niin sanottua vesjkansan murretta, joka on jokseenkin samaa kuin savolaismurteisiin kuuluva Suomenniemen murre.


title: Kaakkoismurteet

text: Nykyään vanhakantaisen murteen puhujia löytyy lähinnä Lemiltä vanhahkojen ihmisten keskuudesta ja Savitaipaleella vielä keski-ikäistenkin ja nuortenkin joukosta. Aikaisemmin samantapaista murretta on puhuttu laajemmalla alueella. Viime sukupolvien aikana koulupiireillä on ollut suuri merkitys murteen säilymisessä tai katoamisessa. Nykyisellään murre edustaa ehkä vanhakantaisinta aktiivisesti puhuttua kaakkoismurretta. Murteessa on kaakkoismurteisen yleissävyn lisäksi joitakin piirteitä, jotka yhdistävät sen savolaismurteisiin ja muutamat seikat taas hämäläismurteisiin. Yleisesti ottaen ero hämäläismurteisiin on kuitenkin lähes kielirajan vahvuinen. Savolaismurteiden omimpia piirteitä kuten svaavokaalia ja diftongireduktiota näissä murteissa ei kuitenkaan vanhastaan tavata. Myös yleisgeminaatio on yleensä tuntematon tai heikko.


title: Kaakkoismurteet

text: Kaakkoismurteissa murre kuuluu yhtäältä länsiryhmään ja toisaalta kaakkoismurteiden sisämaanryhmään, jota Lauri Kettunen nimitti "savon eteläiseksi ulkoryhmäksi" ja Aila Mielikäinen "Luoteis-Laatokan viuhkaksi". Tämänkaltaisten murteiden puhujia kutsuttiin Kannaksella ja Inkerinmaalla savakoiksi. Erottavin piirre muihin kaakkoismurteisiin on hyvin runsas diftongien ja triftongien esiintyminen, esimerkiksi "aittoa", "mak(k)oamoa", "laulattuat" /laulattavat/, "meä(i) peäl" /'mäen päällä'/, "juoi jeäl" /'joen jäällä'/, äyrämöismurteissa esimerkiksi vastaavat sanamuodot kuuluvat seuraavasti "makkaamaa", "laulattaat", "määe pääl", "jooe jääl".


title: Kaakkoismurteet

text: Savakkomurteet liittyvät toisaalta läheisemmin karjalan kieleen kuin muut kaakkoismurteet ja useita niistä puhuttiin Laatokan rantapitäjissä keskiaikaisella karjalan kielen alueella. Lounais-Saimaan murrealueelta on vuosisatojen mittaan aktiivisesti osallistuttu uudisasutukseen ja selviä murre- ja paikannimistöjälkiä siitä näkyy Lappeelta Keski-Suomeen johtavalla linjalla, Etelä-Savossa ja jo mainitun Luoteis-Laatokan viuhkan alueella sekä Inkerinmaalla.


title: Kaakkoismurteet

text: Lemin seudun murretta sanotaan paikkakunnalla ""meä"ksi", yksikön ensimmäisen persoonan pronominin mukaan ("meä" : "seä" 'minä' : 'sinä') ja murretta puhuvasta sanotaan hän ""hoastoa meätä"" erotuksena siitä joka ""haastaa t. hoastoa mietä"" eli varsinaista kaakkoismurretta. Lemiläiset ovat viime aikoina elvyttäneet omaa murrettaan ja pitäneet kesäkursseja sekä julkaisseet kertomuksia ja muistelmia. Veikko Ruoppila keräsi Lemiltä pitäjänmurresanaston 1930-luvun alussa. Samalta aikakaudelta ovat peräisin ensimmäiset luotettavat murrenäytteet, muun muassa savitaipalelaisen Ristiina Kylliäisen haastattelu Suomen Murteet -teoksessa.


title: Kaakkoismurteet

text: Murretta voi lyhyesti esitellä perinteisten matkimusten avulla: ""Sopero Oatu ajo riel juoij jeäl."" /S. Aatu ajoi reellä joen jäällä/ ja ""meä ku mänil leäveä ni siell ol' sika läkälleä"" /kun menin navettaan, siellä oli sika rähmällään/. Lemin murretta matkitaan lisäksi sanomalla: ""mänyy pakuu aijarakuu"" /menee pakoon aidanrakoon/. Naapurit luonnehtivat "meän" puhujia sanomalla: ""mää-sää pässimpää"" johon kuuluu vastata: ""sie-mie sijakiel'"".


title: Kaakkoismurteet

text: Murteesta on olemassa myös yleiskielisempi versio, jota vastaavasti saatetaan sanoa "määksi". Siitä on karsittu muun muassa liudennus sekä yleiskielen kannalta ylimääräiset diftongit ja triftongit. Hyvä esimerkki tästä murrevariantista oli 2000-luvun puolivälissä Voima-lehdessä ilmestynyt Aapo Rapin sarjakuva Meti. Aikaisemmin paikkakunnalla asuvat murteensa vaihtajat siirtyivät "meän" sijasta puhumaan "mietä", nykyisin siirtyminen yleiskieleen on suositumpaa.


title: Kaakkoismurteet

text: Inkerin suomalaismurteet jaetaan kolmeen pääryhmään: äyrämöis- ja savakkomurteisiin sekä Ala-Laukaan eli Narvusin suomalaismurteisiin. Äyrämöiset polveutuivat osaksi Äyräpään kihlakunnasta Länsi-Kannakselta tulleista uudisasukkaistaja sekä osaksi inkeroisista kanta-asukkaista. Äyrämöismurteet sekä Suomessa että Pohjois-Inkerissä ja Inkerinmaalla muistuttivat paljon toisiaan. Savakot olivat Äyräpäätä kauempaa sekä Savon eri kihlakunnista Inkeriin muuttaneiden jälkeläisiä. Heidän murteensa oli kuitenkin lähellä itäisen Kannaksen ja Saimaan etelärannan kaakkoismurteita. Savakkomurteita puhuttiin monin paikoin Pohjois- ja Keski-Inkerissä sekä koko Itä-Inkerissä. Länsi-Inkerin Narvusin suomalaiset erosivat muista alueen suomalaisista murteensa ja alkuperänsä puolesta. Heidän puhumansa kieli edustaa läntisempää murretta, jolla on yhteisiä piirteitä Viipurinlahden ja Kymijoen välisen rannikon murteiden kanssa. Heitä oli sotienvälisenä aikana arviolta 3000 henkeä eli vain muutama prosentti Inkerin suomalaisväestöstä.


title: Kaakkoismurteet

text: Inkerin suomalaiset kielimuodot ovat käytännössä kadonneet neuvostovallan ja toisen maailmansodan mullistuksissa. Inkerin kielimuotoja ehdittiin tutkia tuskin lainkaan ennen toista maailmansotaa ja 1930–40-lukujen karkotuksia. Suomalaisessa kielentutkimuksessa yleiskuva varsinaisen Inkerinmaan murteista saatiin vasta Suomeen evakuoituja inkeriläisiä haastattelemalla. Myöhemmin Suomen puoleiset tutkijat jatkoivat työtään länsimaihin jääneiden inkeriläisten keskuudessa. Petroskoissa puolestaan on valmistunut Vuoleen ja Toksovan murteiden pohjalta koottu Pohjois-Inkerin murteiden sanakirja. Virolaiset kielentutkijat keskittyivät enimmäkseen Viron-Inkerin ja Länsi-Inkerin kielimuotoihin. Vasta 2000-luvulla saatiin painettua Vuoleen ja Toksovan murteiden pohjalta koottu "Pohjois-Inkerin murteiden sanakirja". Laadukas murrenäytekokoelma on Venäjällä asuvien inkeriläisten puheesta koottu, Maria Mullosen toimittama "Elettiinpä ennen Inkeris".


title: Kaakkoismurteet

text: Tyypillisiä piirteitä Inkerin suomalaismurteille ovat esimerkiksi "ts"-yhtymän säilyminen ("metsä", "vitsa"), sananloppuisten vokaalien kato ("talos", "kotont"), perfektin partisiippimuodot "ei tult", "ei sanont", "on kuolt", persoonapronominit "mie" ja "sie" sekä "sk"-yhtymän astevaihtelu ("sisko" : "sison", "laskee"/"laskii" : "lasettii"). Monikon kolmannessa persoonassa käytetään muotoja "antaat"/"antuat", "ottaat"/"ottuat", "antoit", "ottiit" ('antavat', 'ottavat', 'antoivat', 'ottivat'). Myös kaakkoismurteille tyypillinen -"loi"-monikko oli yleisesti levinnyt ("taloloi", "tyttölöi" eli 'taloja', 'tyttöjä'). Myös "kr-", "tr-" ym. konsonanttiyhtymien säilyminen oli tavallista erityisesti äyrämöismurteissa esim. "nakraa", "kakra", "atra", "otra" ('nauraa', 'kaura', 'aura', 'ohra').


title: Kaakkoismurteet

text: Savakko- ja äyrämöismurteilla on melko vähän eroja, mutta ne ovat helposti havaittavissa. Kuuluvimpana erona voi mainita pitkien "a"- ja "ä"-vokaalien diftongiutumisen: äyrämöismurteissa pitkät vokaalit olivat säilyneet sellaisinaan ("maa", "pää") kuten yleensä inkeroisessakin, mutta savakkomurteissa ne olivat diftongiutuneet samoin kuin karjalan kielessä ja savolaismurteissa "oa":ksi ja "eä":ksi tai "ua":ksi ja "iä":ksi("moa", "peä", "mua", "piä"). Narvusin suomalaismurteessa oli runsaasti virolaisia piirteitä sekä paljon sanastoa inkeroisesta, vatjasta ja virosta.


title: Kaakkoismurteet

text: Vuosisatoja jatkunut rinnakkaiselo venäjän kielen naapurissa on tuonut inkeriläismurteisiin huomattavan määrän lainasanastoa. Sanasto kattaa monia elämän osa-alueita, kaupasta ja elinkeinoista ja arkipäivän esineistöön.1900-luvun kuluessa venäjän vaikutus ulottui myös kielen muille tasoille: idiomeihin, syntaksiin eli lauserakenteisiin ja sanajärjestykseen.


title: Kaakkoismurteet

text: Väinö Linnan "Tuntemattoman sotilaan" hahmoista Antti Rokka ja Suden Tassu puhuvat kaakkoismurretta, joka oli kirjallisuudessa yleisesti käytettyä Suomenlahden rannikon äyrämöismurretta. Se on kieliasultaan paljon lähempänä yleiskieltä kuin sisämaan kaakkoismurteet, joista ei ole lainkaan laajemmin tunnettuja kaunokirjallisia käyttöesimerkkejä.


title: Aira Samulin

text: Aira Samulin (o.s. Suvio; s. 27. helmikuuta 1927 Ignoila, Salmi) on suomalainen tanssinopettaja ja yrittäjä.


title: Aira Samulin

text: Samulin syntyi 1927 Ignoilassa. Kylä kuului Salmin kuntaan, kunnes siitä tuli 1931 osa Suojärveä. Ignoila oli niin sanotun Hyrsylän mutkan alueen kylistä itäisin.


title: Aira Samulin

text: Samulinin isä kaatui joukkueenjohtajana jatkosodan alussa 27. heinäkuuta vuonna 1941. Samulinin setä Sten Suvio oli nyrkkeilyn olympiavoittaja.


title: Aira Samulin

text: Vuonna 1954 Samulin valittiin mannekiinikuningattareksi.


title: Aira Samulin

text: Samulin on muun muassa vetänyt omaa tanssikoulua ja tehnyt kuvaussihteerin työtä Suomen Filmiteollisuudessa. 1960-luvulla Samulin perusti muotitanssikoulun Rytmikkäät mannekiinit.


title: Aira Samulin

text: Vuosina 1989–1996 Samulin oli Espoon kaupunginvaltuustossa keskustan ryhmässä. Vuodesta 1997 hän oli Helsingin kaupunginvaltuustossa kokoomuksen ryhmässä. Vuodesta 2001 Samulin on ollut Helsingin kaupunginvaltuuston varajäsen. Hän on Helsinki-viikon säätiön ja ympäristölautakunnan hallituksen jäsen ja varajäsen Helsingin teatterisäätiön edustajistossa.


title: Aira Samulin

text: Vuonna 2001 valmistui Samulinin elämästä kertova elokuva "Tango Kabaree", jossa Samulinia esittää hän itse. Hän esittää itseään myös muun muassa elokuvassa "Uuno Turhapuro – This Is My Life" ja televisiosarjan "Fakta homma" yhdessä jaksossa.


title: Aira Samulin

text: Samulinilla on Lohjalla Nummen Hyrsylässä Hyrsylän Mutka -niminen rajakarjalaistyylinen talo, joka kuuluu paikallisiin nähtävyyksiin. Nimensä talo on saanut Samulinin rajan taakse jääneen lapsuuden kotipaikan Hyrsylän mukaan.


title: Aira Samulin

text: Samulinille on myönnetty Suomen Leijonan ritarimerkki, Suomen Mielenterveysseuran Mielenterveyspalkinto perheväkivaltaa ja mielenterveyshäiriöitä käsittelevästä "Auringonpimennys"-teoksesta ja Viihteen elämäntyöpalkinto. Hän on ollut erityisen aktiivisesti mukana nuorten toiminnassa.


title: Aira Samulin

text: Vuonna 2011 Helsingin Yrittäjät myönsi ensimmäistä kertaa jaetun elämäntyöpalkintonsa Samulinille.


title: Aira Samulin

text: Samulinilla on tytär Pirjo (1947–2018) ja poika Jari Samulin (s. 1955) avioliitosta Helge Samulinin kanssa, josta asumusero astui voimaan vuonna 1963. Aira Samulinilla oli lyhyt suhde muotoilija Timo Sarpanevan kanssa ja myös suhde urheiluselostaja Paavo Noposen kanssa vuosina 1965–1972. Samulin oli naimisissa Ekku Peltomäen kanssa vuosina 1973–2004.


title: Dmitri Bogrov

text: Dmitri Grigorjevitš Bogrov (), syntyjään Mordehai Gerškovitš Bogrov () (11. helmikuuta 1887 Kiova - 24. syyskuuta 1911 Kiova) oli Venäjän pääministerin Pjotr Stolypinin murhaaja.


title: Dmitri Bogrov

text: Bogrov syntyi kiovanjuutalaiseen kauppiassukuun. Hän opiskeli oikeustiedettä Kiovan ja Münchenin yliopistoissa. Palattuaan Venäjälle hän liittyi vuonna 1906 Sosialistivallankumoukselliseen puolueeseen, joka käytti henkilöterroria politiikan välineenä.


title: Dmitri Bogrov

text: Vuonna 1906 hänet värväsi valtion turvallisuuspoliisi ohrana, joka maksoi 100 ruplaa kuukaudessa tietojen antamisesta vallankumouksellisesta toiminnasta. Vuonna 1910 Bogrov siirtyi Pietariin ja sai 150 ruplaa kuukaudessa.


title: Dmitri Bogrov

text: 14. syyskuuta 1911 hän ampui kahdesti Venäjän pääministeriä Pjotr Stolypinia Kiovan oopperatalossa Nikolai Rimski-Korsakovin oopperan "Tsaari Saltanin tarina" väliajalla. Stolypin kuoli haavoihinsa 5 päivää myöhemmin. Bogrov hirtettiin teostaan 24. syyskuuta 1911. Stolypinin kuoleman tutkinta keskeytettiin keisari Nikolai II:n määräyksestä.


title: PD

text: Pd voi tarkoittaa ainakin seuraavia asioita:


title: Pierre Teilhard de Chardin

text: Pierre Teilhard de Chardin (1881–1955) oli ranskalainen jesuiittapappi, filosofi ja paleontologi.


title: Pierre Teilhard de Chardin

text:
Teilhard de Chardinin kirjoituksia on julkaistu postuumisti. Nissä hän pyrkii yhdistämään antropologisen evoluutioajattelun ja kristillisen luomisajatuksen.
Chardin esitti ensimmäisenä ajatukset sekä noosfääristä ("noosphère"), ihmiskunnan yhteisestä tietoisuudestatietoisuudesta että omegapisteestä.


title: Uiguurit

text: Uiguurit (uiguuriksi ئۇيغۇر, уйғур, "uiğur") ovat Kiinan Sinkiangissa (Xinjiang) ja Keski-Aasian valtioissa asuva turkkilaista uiguurin kieltä puhuva kansa. Heidän perinteinen uskontonsa on sunnalainen islam.


title: Uiguurit

text: Xinjiangin lisäksi uiguureja asuu Kazakstanissa, Kirgisiassa, Uzbekistanissa ja Afganistanissa. Kiinassa uiguureja oli vuoden 1990 väestönlaskennan mukaan 7,2 miljoonaa henkeä. Vuoden 2010 väestönlaskenta kirjasi heitä olevan jo 10,069 miljoonaa. Entisessä Neuvostoliitossa laskettiin vuonna 1989 olevan 262 600 uiguuria. Heistä 185 300 asui Kazakstanissa, 36 800 Kirgisiassa ja 35 700 Uzbekistanissa. Afganistanissa uiguureja arvioidaan olevan noin 2 000 henkeä.


title: Uiguurit

text: Keski-Aasian turkkilaiset paimentolaisheimot mainitaan kirjallisissa lähteissä 200-luvulta lähtien. Nimitys "uiguuri" esiintyy ensimmäisen kerran 700-luvun orhonilaisissa piirtokirjoituksissa. Jenisein kirgiisit hävittivät Selenga, Orhon ja Tuul -jokien varsilla sijainneen uiguurivaltakunnan vuonna 840. Sen jälkeen uiguurit siirtyivät Turkestaniin, jossa he muodostivat kaksi valtakuntaa. Niiden keskukset sijaitsivat Turfanin keitaalla ja Gansussa. Alueen iranilaisia kieliä ja tokaaria puhunut alkuperäisväestö sulautui uiguureihin, jotka omaksuivat heiltä maanviljelyn ja eräitä käsityöammatteja. Alkuperäisen šamanismin rinnalle levisi manikealaisuus, buddhalaisuus ja nestoriolainen kristinusko. Tanguutit hävittivät 1000-luvulla Gansun valtakunnan ja Itä-Turkestanista tuli 1100-luvulla Karakitain vasallivaltio. Mongolivalloituksen jälkeen se kuului Tšagatain kaanikuntaan ja myöhemmin Mogulistaniin.


title: Uiguurit

text: Islam syrjäytti aikaisemmat uskonnot 1300–1600-luvuilla. Samaan aikaan muotoutui nykyinen uiguurin kieli. Paikallisryhmien (kašgarilaiset, hotanilaiset) ja ammattiryhmien ("taranči" ”maanviljelijä”) nimitykset korvasivat yhteisen etnisen nimen, joka päätettiin ottaa uudelleen käyttöön Almatyssa vuonna 1921 pidetyssä uiguurien edustajakokouksessa. 1600–1700-luvuilla Itä-Turkestanissa oli uiguurivaltio, jonka Kiinan mantšudynastia valloitti vuoteen 1760 mennessä. Kiinalaisten harjoittama sorto nostatti lukuisia kapinoita. Vuonna 1955 Kiinan kansantasavalta perusti Xinjiangin uiguurien autonomisen alueen.


title: Uiguurit

text: Perinteisiä elinkeinoja ovat keinokasteluun perustuva maanviljely ja puutarhanhoito. Paikoittain harjoitetaan etupäässä karjanhoitoa. Käsityöammatteja ovat kankaiden ja mattojen kudonta sekä keramiikan ja metalliastioiden valmistus. Perinteinen asumus on savesta tai polttamattomasta tiilestä valmistettu tasakattoinen talo. Sisäänkäynnin edessä on katettu terassi. Oleskelutilana toimii lämmitetty makuualusta. Miesten pukuun kuuluu halatti ja koristeltu tybeteikka. Naiset käyttävät keskiaasialaistyyppistä pitkää leninkiä. Tavallisia ruokalajeja ovat ohuet leivänkakkarat, vihanneksilla ja lihalla maustettu nauhamakaroni, täytetyt piirakat ja pelmenit. Liharuoista suosittuja ovat lammasvartaat. Teetä juodaan idässä maidolla, voilla ja suolalla maustettuna. Ruokavalioon kuuluvat myös arbuusit ja melonit sekä tuoreet ja kuivatut hedelmät.


title: Uiguurit

text: Ydinperheen patronyymiset siteet ovat vahvat. Häiden ja vapaa-ajan vietossa noudatetaan perinteisiä tapoja. Rikas ja omaperäinen kulttuuri ilmenee mm. rakennustaiteessa, kansanmusiikissa ja -tansseissa.


title: Uiguurit

text: Uiguurien suullinen perinne käsittää kansanrunoja ja -lauluja, satuja, lyyris-eppisiä kertomuksia eli dastaneita, historiallisia sankarilauluja, legendoja ja tarinoita. Varhaisimpia kirjallisia muistomerkkejä ovat 600–700-luvuilla laaditut turkkilaiset riimukirjoitukset. Muinaisuiguurilainen kirjallisuus koostuu lähinnä käännetyistä buddhalaisista teksteistä. Monet klassisen kauden teokset kuuluvat Keski-Aasian turkkilaisten kansojen yhteiseen perinteeseen. Tällaisia ovat mm. 1000-luvulta peräisin olevat Jusuf Balasagunin ”Onnen antava tieto” ja Mahmud Kašgarin ”Turkkilaisten murteiden sanakirja”, 1300-luvulta peräisin oleva Rabguzin ”Kertomus profeetoista” sekä 1400-luvulla laadittu oguusiheimojen historia "Oguz-name". Uiguurinkielisen runouden tyyli ja ilmaisukeinot saavuttivat huippunsa Muhammad Imin Hirkatin (1634–1724) teoksissa. Abduraim Nizari (1770–?) loi oman runoilijakoulukuntansa. Uiguurien vapaustaistelu heijastui Bilal Nazymin (1824–1899) runoudessa.


title: Uiguurit

text: Venäjän vallankumouksen jälkeen Neuvostoliiton alueella syntyi uiguurinkielinen lehdistö ja nykykirjallisuus. Ensimmäisiä sosialistista realismia edustaneita kirjailijoita oli Umar Muhammadi (1906–1931). Toisen maailmansodan jälkeen julkaistut Zija Samedin, Džamal Busakovin ja Hizmet Abdullinin romaanit kuvaavat yhteiskunnan muutoksia, kansan historiallisia kohtaloita ja Kiinan uiguurien elämää. Neuvostokirjallisuus vaikutti myös Xinjiangin nykykirjallisuuden syntyyn 1930-luvulla. Sen perustanlaskijoihin kuului Lutfulla Mutallip (1925–1945). Kiinassa uiguurinkielisiä kirjoja ja lehtiä alkoi ilmestyä 1940-luvulla. Vuonna 1953 perustettiin Xinjiangin kirjailija- ja taiteilijaliitto ja alettiin julkaista kulttuurilehteä "Tarim". Kiinan uiguurikirjailijoiden ensimmäinen edustajakokous pidettiin vuonna 1957.


title: Kaarina Helakisa

text: Marja Kaarina Helakisa-Käkelä (22. kesäkuuta 1946 Helsinki – 21. huhtikuuta 1998 Helsinki) oli suomalainen lastenkirjailija ja lastenkirjallisuuden suomentaja.


title: Kaarina Helakisa

text: Satukirjallisuuden lisäksi Helakisa kirjoitti lastenrunoja, joista monet ovat tulleet tunnetuiksi myös lauluina. Helakisaa pidetään suomalaisen sadunkerronnan uudistajana. Huumori, fantasia, yllätykset ja etenkin kielellinen leikittely ovat ominaisia hänen teoksilleen. Otava on jakanut vuodesta 1999 Kaarina Helakisa -palkintoa ansioituneelle lastenkirjailijalle tai kuvittajalle.


title: Kaarina Helakisa

text: Helakisa syntyi Helsingissä pankinjohtajaisän ja hammaslääkäriäidin tyttäreksi. Hän opiskeli Helsingin yliopistossa ja Rostockin yliopistossa ja valmistui humanististen tieteiden kandidaatiksi Helsingin yliopistosta vuonna 1969. Samana vuonna hän työskenteli Suomalaisen Kirjallisuuden Seuran kirjastossa. Ennen jättäytymistään täystoimiseksi kirjailijaksi ja suomentajaksi Helakisa työskenteli kolme vuotta toimittajana "Apu"-lehdessä. Ensimmäisen teoksensa "Kaarina Helakisan satukirjan" hän julkaisi abiturienttivuonnaan 1964 vain 18-vuotiaana. Uransa aikana hän kirjoitti kymmeniä kirjoja, runoja, näytelmiä, kuunnelmia ja tv-elokuvia. Lisäksi hän suomensi runsaasti lastenkirjallisuutta, muun muassa "Hanhiemon loruja", "Narnia"-sarjan kirjoja, Astrid Lindgrenin "Veljeni Leijonamielen" sekä Tove Janssonin Muumi-kirjan "Muumilaakson marraskuu". Kaarina Helakisa oli naimisissa Reijo Käkelän kanssa.